open-index/open-wikipedia-markdown huggingface dataset:
加藤屋

**加藤屋**（，，）係香港一個執咗笠嘅食肆品牌。佢哋賣日式牛肉飯同火鍋為主，好多款式同競爭對手吉野家好似。加藤屋全盛時期响九龍同新界總共有8間分店，但香港島就1間都無。踏入2020年代後，業務開始萎縮，到2024年第一季，淨低嘅4間分店先後結業。

因應2019年「反修例」運動入面，有支持者反對吉野家所為，因而推薦轉食加藤屋，由連登同香港媒體大力宣傳，得幾間分店嘅加藤屋變得一夜成名；由過去好少人幫襯，俾高登等香港網友話感覺到中國山寨味道嘅舖頭，變成而家好多人幫襯。

## 公司背景
*公司網址「katoyahk.com」喺馬來西亞吉隆坡註冊，而家只有電郵服務，未有網站。

*據香港特區政府網站資料顯示，有關公司個商標「KATOYA加藤屋」同「加藤屋」中文同英文名已本地註冊，申請人/所有者姓名為「俊偉服務有限公司」。政府並無有關公司本地資料。

*，不過就獨立註冊成另一間公司。「加藤屋國際有限公司」（KATOYA International Limited）2015年10月12號喺香港成立，編號為2295215，屬私人股份有限公司。

## 趣聞
2018年，《明報》曾發文批評「加藤屋抽水」。寫手覺得中港間吉野家生意好，所以遭人（加藤屋）「抄襲」。佢重話，加藤屋個吉祥物「加藤仔」個形象全身黑衫、黑褲、黑帽、黑眼罩，同黑手套，似卡通人物化李小龍飾演青蜂俠個助手「加藤」。

2019年反逃犯條例修訂運動期間，加藤屋提供減價優惠同埋有幾日「罷工」。不過，佢只係做好生意，從未表明立場，只係其他人將佢定性。言論親中共既香港討論區用戶關注情況，斷言係「黃屍食店」。有專門網站將商鋪分成黃絲帶同藍絲帶兩種，並稱加藤屋係「黃色」同「愛港商戶」。「反送中」支援者連登人多表示支持加藤屋。

其實，加藤屋而家成名，亦只有幾間分店。長沙灣麗新商業中心地舖、深水埗西九龍中心、太和太和廣場、粉嶺粉嶺中心地舖、屯門屯門鄉事會路樓上舖等。有傳加藤屋同譚仔三哥米線有關。高登、連登等網友觀察到佢兩間成日一齊開，或者譚仔直系品牌走，加藤屋就入。而領展資料顯示有以上情況。不過，公司登記係唔同公司。另外，北京海淀有間店又叫做「加藤屋」，但唔似樣，唔係快餐店模式，菜式、格局同商標都唔同。

## 分店
2024年3月28號後已經冇分店營運，舊時嘅分店包括：  
### 新界
*屯門石排頭路1號卓爾廣場L2樓207B號舖
*荃灣路德圍8及12號啟志樓地下1號舖
*太和太和路12號太和廣場1樓101A號舖
*粉嶺新運路33號粉嶺中心1期地下2F號舗
*屯門屯門鄉事會路2A號 H.A.N.D.S N區2樓N-204-206號舖
### 九龍
*深水埗元州街34號地下
*太子花園街232-242號黃禮賢大廈地下M號舖
*深水埗欽州街37號西九龍中心3樓309-310號舖
*長沙灣長沙灣道680號麗新商業中心地下1-11號舖
*慈雲山毓華街23號慈雲山中心地下1-3號舖

## 參考

## 出面網頁
*
聽楓的歌

**聽楓的歌**（）係香港商業電台雷霆881嘅音樂節目，連埋廣告每集係九十分鐘。主持係江慧楓。2017年7月23號開始喺星期日下晝5點到6點以暑期限定形式播放，主要播台灣有關嘅歌曲，至8月27號為止。其後喺同年11月6號開始到2019年4月11號星期一至四嘅晚上10點半到11點（賽馬夜除外）播出（2017年11月27號起星期一唔播）。當中加咗主題曲以及完結曲，分別由黎曉陽以及葉巧琳主唱。之後由2019年4月13日到2020年3月31號逢星期二至六凌晨12點半到1點半（之前嗰日係賽馬日就會播到2點正），2020年4月1號開始逢星期二至六凌晨12點半到2點正（如果之前嗰日係賽馬日嘅話就會提早到12點正開始）。

## 播放時間

*2017年7月23號至8月27號：逢星期日下晝五點至六點播出
*2017年11月6號至2019年4月11號：逢星期一至四夜晚十點半至十一點播出（賽馬夜除外）
*2019年4月13號起：逢星期二至六凌晨十二點半至一點半播出（公眾假期多半個鐘到兩點）
*2020年4月1號開始，由於商業一台暫時取消播出《晚間新聞專輯》，同時改動《18樓C座》廣播劇嘅夜間重播時間，《聽楓的歌》改喺禮拜二至六午夜12點30分至2點播出。喺半點兼報埋天氣，背景音樂用The Fur.嘅Blueberry。
**2020年5月29號，因應《光明頂》延長播出時間，《聽楓的歌》縮短到一個鐘，由01:00-02:00播出。
**2021年1月29號，由於江慧楓放假關係，節目暫停一晚，由余宜發主持嘅《一切從音樂開始》代替。
**2021年7月20號至7月23號，由於江慧楓放假關係，節目暫停四晚，分別由天欣、楊美琪、同埋葉宇澄主持嘅《天欣喜歡你》、《雷霆音樂圈》、《書.情.歌》代替。
**2022年9月29號至10月1號，由於江慧楓放假關係，節目暫停一晚，由張葦主持嘅《草系玩家》代替。
**2023年1月3號至5號，由於江慧楓放假關係，節目暫停三晚，分別由天欣、張葦、同埋王詠瑤主持嘅《天欣喜歡你》、《草系玩家》、《在時光的這一秒》代替。

## 參考


## 出面網頁
*聽楓的歌節目重溫網頁

|-
|width=30% align=center|**上一節目**一馬當先／大鐵人書.情.歌樂活玩家晚間新聞專輯／聽楓的歌／十八樓C座
|width=40% align=center|**聽楓的歌**2017年7月23號－2017年8月27號 (17:00-18:00)2017年11月6號－2019年4月11號(22:30-23:00)2019年4月13號－2020年4月1號(00:30-01:30/02:00)2020年4月2號－(00:30-02:00)
|width=30% align=center|**下一節目**一馬當先／大鐵人雷霆音樂圈聽楓的歌-
（暫停播出）18樓C座
黃絲帶

**黃絲帶**，係黃色嘅絲帶，有好多唔同嘅意義同象徵。

## 美國
喺美國傳統上，黃絲帶代表住對海外同埋參戰軍人嘅支持，有啲作曲家就會將黃絲帶拎嚟做歌曲主軸，較廣為人知嘅有以下兩首：
*《佢戴咗一條黃絲帶》「She Wore a Yellow Ribbon」（1949年），首歌講述一名响南北戰爭入面嘅士兵見到心愛嘅人掛住黃絲帶，不禁感慨萬分。
*《老橡樹上嘅黃絲帶》「Tie A Yellow Ribbon Round The Ole Oak Tree」（1973年，Tony Orlando and Dawn原唱），據講，呢單嘢係發生响美國嘅真人真事，所改編成嘅歌曲。後嚟將黃絲帶引申做「喺屋企門口前面棵樹綁上黃絲帶，歡迎久別返嚟嘅親人」。

## 香港
喺香港，黃絲帶唔止係讓愛與和平佔領中環同雨遮革命、香港修例風波嘅象徵，同時亦係泛民主派嘅象徵。

## 參考
*
吉野號

**吉野號防護巡洋艦**係一架大日本帝國海軍防護巡洋艦，個名嚟自奈良縣吉野山，1892年至1904年服役。喺甲午戰爭時包括豐島海戰同大東溝海戰中表現優秀，係中國清代水師剋星。佢係現代中國反日仇日教育常用教學史料。
香港吉野家強姦案

**香港吉野家強姦案**係2008年4月香港食店吉野家發生嘅一單店員強姦案。

## 案情
2008年9月，香港媒體報導關於網上流傳一條懷疑強姦短片，片長1分48秒。片中顯示兩男一女身穿吉野家餐廳員工服，女方懷疑被迫同男子性交，起初有男聲話：「影埋佢（條女）個樣」...做愛期間，女方曾先後話：「好痛」、「唔好」同「報警」。

短片瘋傳到香港、台灣同中國甚至外地多個華人圈子。最終司法介入，法庭裁定首被告何嘉杰有份參與去年四至五月間，沙田一間吉野家分店內進行強姦犯罪，判監四年。其他人無事。

香港吉野家就案件提堂後發表聲明：就「有人穿疑似吉野家制服進行不當行為」一事作出回應，指公司非常多謝社會關注公司問題，同時已對員工進行「關愛行動」。

## 參考

## 出面網頁
*
聖母無玷聖心學校

**聖母無玷聖心學校**（英文：**Immaculate Heart of Mary School**）係香港新界大圍一間全日制資助類別小學，喺1964年由聖母痛苦方濟傳教女修會所創立。

## 簡介
聖母無玷聖心學校校訓「孝、悌、勤、儉」，英文「amor et labor」，係希伯來文。學校位於大圍名城（大圍火車站上蓋），係區內嘅傳統名校。辦學團體亦創立咗聖母無玷聖心書院同聖母無玷聖心幼稚園。

## 校舍變遷
聖母無玷聖心學校嘅舊校舍設喺沙田文禮路，同聖母無玷聖心幼稚園相鄰。2012年搬去沙田大圍美田路一號現址。而於新校舍啟用後，舊校舍亦陸續被聖母無玷聖心幼稚園收為校園用地。

## 校園設施

### 設施
* 31間標準課室
* 活動室
* 音樂室
* 視藝室
* 電腦室
* 兩個飯堂
* 禮堂
* 大操場
* 雨天操場
* 球場
HKmap.live

**HKmap.live**係一個網上地圖服務，用香港地圖方式即時顯示香港示威，同警察清場情況，令人知道暴力「危險」。2019年香港反修例運動期間開始運作，收集電視、網上即時消息，將水炮車行蹤、催淚彈攻擊、兩派人數各種即時內容如實反映。雖然未提供未來警察部署，不過Apple去中國大陸賣新iPhone前後，高層公開「親中」言論，要將程序刪走。中國外交壓力未成功影響Google，Google Play商店重有，Android無須「root機」重用得，而且網頁版重有。

## 回應
### 名人
2019年8月初網站運作，10月初香港大律師公會陸偉雄以普通市民無必要知道警察佈防發表聲明，反對發放有關資料。另外，程式用卡通狗圖示代表香港警察，引起「撐警」藍絲帶反感。

香港警察表示，有人或會利用有關情報，計劃襲警。而建制派議員葛珮帆得知蘋果公司將程序由App Store刪走後即附和危害論，表示支持做法。

### 蘋果二世

蘋果公司嘅CEO喬布斯死後，添曲接手做新「蘋果教父」。經過多日中方連翻攻勢，外交批評、黨媒批判、五毛舉報等各種壓力，聲稱有關程序已違反香港法律。添曲最終同意親中派講法，刪走有關程式。部份添曲聲明原文係：

另外，添曲重話「技術上用法有善惡之分」，稱原本程序內容只係一種「良心」(benign)表達，但係佢最終接受「惡意作為針對個別警官實施暴力行為」既陰謀論。佢相信有「犯法可能性」所以要預防性下架，用App Store準則講就係「禁止對個人造成傷害」，佢強調而家係保護「用戶安全」。

10月頭蘋果表完態無耐，引起好多人回應。莫乃光寫信批評時提到言論自由。同月18號，大量西方政治人物連署寫信批評添曲所為，信中提到近日NBA涉港言論，同埋暴雪娛樂政治化問題。

### 中國大陸政府
香港修例風波後出現HKmap.live程序，引發中國巨大反應，中共黨媒發功。《人民日報》用微博，指責蘋果唔將程序下架就係「為暴徒『導航』」；《環球時報》話係「香港暴徒好​​幫手」等。外交部發言人耿爽點名話要「抵制同反對」。最後，防火長城都封鎖個網，同埋iOS刪程序。

### HKmap.live回應
2019年10月15號官網內，Admin發聲明話佢冇開「Facebook」，小心有機心人士造假欺騙香港人，小心「山寨網站」。佢叫人小心自己個人資料，咪亂同陌生人「講心事」，強調而家站方只有Telegram同Twitter。

## 註


## 參考
龍門冰室

**龍門冰室**（），部份分店叫**瓏門冰室**，係香港一個執咗嘅食肆品牌。雖然個名叫「冰室」，但佢實質係港式茶餐廳。龍門冰室曾經有兩個分支：一個係創辦人張俊傑名下嘅，而家已經全線執笠（高峰期曾經有七間），曾經係黃色經濟圈嘅頭號黃店；另一個係屬富臨集團名下嘅，曾經有兩間分店，兩個分支嘅招牌、裝修格局同餐牌都大致一樣，不過後者隨住張俊傑同富臨關係決裂已經全線執笠。隨住龍門冰室醜聞不斷，繼而宣布退出黃色經濟圈。

## 史
### 早期張俊傑獨營
龍門冰室喺2012年11月7號創辦，創辦人係原本做精算師嘅張俊傑。冰室開喺新界屯門龍門居，所以就用咗「龍門」個名，之後陸續喺港九新界開分店，之後更開埋中央工場。

### 合作同分家時期
根據創辦人張俊傑嘅講法，2018年富臨集團想同佢合作，喺佢同意下同佢合組公司，喺屯門海麗花園開分店。張俊傑同富臨分別持有合營公司三成同七成股權。但之後富臨未經佢同意就喺香港仔開多間分店，又喺富臨集團嘅年報話「龍門冰室」係佢哋嘅品牌，令到張俊傑好唔滿意。對於呢啲指控，富臨集團一路都無回應過。

### 割席同示威情況
2019年，反修例運動爆發。8月11號港島東示威期間，有好多「福建幫」駐守喺富臨集團旗下一間酒樓入面，結果畀示威者指責富臨同「福建幫」有密切關係，呼籲杯葛富臨旗下所有食肆，龍門冰室亦受到牽連。呢個時候，龍門冰室創辦人張俊傑隨即公開割席，話富臨名下嘅2間分店係「假龍門」，同佢無任何關係。自此，張俊傑名下嘅龍門冰室開始高調撐示威者，譬如提供免費餐畀學生示威者，變成深受示威者歡迎嘅「黃店」，成日大排長龍。

雖然張俊傑8月喺網上公開割席，但係要到9月13號佢先至將合營公司三成股權轉贈畀人，11月4號提出辭任合營公司董事，正式斷絕關係。

兩邊陣營嘅龍門冰室都畀人破壞過。10月4號晚香港仔頭一次有勇武派搞「開花」，區內多間舖頭被破壞，富臨旗下嘅龍門冰室香港仔分店畀人打爆門口玻璃。10月24號清晨，張俊傑旗下嘅龍門冰室紅磡分店畀人幾個人揸住鐵錘打爛門口玻璃、收銀機同檯凳。10月28號晚屯門示威嗰陣，富臨旗下龍門冰室海麗花園分店被開展「黑裝修行動」，畀人掟汽油彈。11月9號清晨，再輪到張俊傑旗下嘅龍門冰室銅鑼灣分店被大肆破壞。

11月上旬，富臨旗下嘅兩間龍門冰室暫停運作，舖頭出面圍咗板，同埋遮住咗舖頭名。其中香港仔間舖喺2020年1月確定富臨已經棄咗租，改由「黃店」「一起果醬」承租，開設佢港島區頭一間分舖。

2020年6月30號，港版國安法通過嗰日，龍門冰室喺Facebook宣布正式退出黃色經濟圈。

### 業務收縮同全線執笠
龍門冰室全盛時期有七間分店，不過因為財政問題等因素，2020年下半年炮台山、紅磡同屯門分店先後結業，到2021年上半年銅鑼灣同荃灣分店亦先後結業，得返尖沙嘴同沙田分店仍然運作。2021年8月沙田分店結業，得返尖沙嘴唯一一間分店。2022年5月4號尖沙嘴分店都執埋，亦即係全線執笠。

## 參考

## 出面網頁
*（創辦人張俊傑名下）
陳彥霖案

**陳彥霖命案**係指2019年香港學生**陳彥霖**疑似遭到警察強姦同謀殺嘅命案，陳彥霖被警方斷定係自殺，但市民及專家普遍都認為疑點重重，要求警方重新調查。2020年8月，死因裁判法庭為呢單案展開研訊，最後陪審團一致裁定陳彥霖「死因存疑」，皆因屍體一早火化咗，只可以攞啲文件紀錄嚟研究。由於案件疑點重重，令人質疑陳彥霖實際上係因為參與反送中運動而遭到警察強姦同謀殺。

## 死者簡介
死者陳彥霖（**Christy Chan**，）遇害嗰陣15歲，讀緊職業訓練局青年學院將軍澳分校（校舍喺香港知專設計學院），亦係位游水健將。佢亦積極參與反送中運動嘅示威。

## 案情
陳彥霖最後露面係9月19號下晝，佢喺美孚見完朋友後，傳短訊話返緊屋企，之後就失咗蹤。屋企人喺9月21號向警方報失蹤。

9月22號，警方聲稱喺魔鬼山對出海面撈到一具全裸女浮屍，嗰時未知身份，列做「屍體發現」案。9月24號完成驗屍，報告聲稱屍體無傷痕同性侵嘅跡像。9月26號，警方聲稱內部已經確認咗死者身份係陳彥霖，初頭用「懷疑謀殺」方向查，申請咗法庭手令向知專設計學院攞閉路電視片。經過調查後，警方聲稱搵唔到謀殺嘅證據，繼續列做「屍體發現」案。

10月5號，警方回覆《蘋果日報》查詢，公開聲稱相信浮屍就係失咗蹤嘅陳彥霖。

10月11號，《蘋果日報》頭版報道陳彥霖死訊，嗰日警方開記者會，聲稱陳彥霖係「自殺」，案件「無可疑」。又聲稱知專設計學院閉路電視影到佢返過學校，之後自己一個行去海皮方向。

## 知專設計學院閉路電視片段
10月14號上晝，大批學生同市民喺知專設計學院搞悼念活動，又要求校方公開閉路電視片段。同日下晝，校方當眾公開極少部份官方宣布「自殺」前嘅閉路電視片段，不但止顯示唔到佢有自殺先兆或者之後去向，重當場俾人捉到，影片時間標示唔正常噉樣倒退咗下，被懷疑係人手改動影片，兼且失手露餡嘅證據。到10月15號，校方公開「宣稱係」完整嘅閉路電視片段，然而有唔少人指出，片中人嘅身高同樣貌，都同一早公開流傳嘅大有分別，認為可能係由演員冒充，後來拍攝嘅。

## 「阿媽」現身傳媒話聲稱陳彥霖係「自殺」
10月17號挨晚，無綫電視播出聲稱係陳彥霖阿媽嘅何女士接受獨家訪問嘅片段，話佢肯定陳彥霖係自殺，因為陳彥霖生前有思覺失調。佢希望大家唔好再亂估，畀陳彥霖安息。

## 家人失嗮蹤
10月18號，社運人士吳子明喺普羅政治學苑my radio網上政論節目天地友政氣做嘉賓，話陳彥霖失蹤之後冇幾耐，就受佢親戚所托，開始動用人脈，四處刮人，一路保持聯絡，不過自從政府宣布早排撈起嘅浮屍係陳彥霖，吳就忽然之問冇法子再揾到陳嘅任何親人。擔心之下，將任務由摷陳彥霖一個，變成要揾佢全家，之後扲埋荷包請埋職業尋人嘅一齊做嘢，都係冇收穫。

## 案件疑點
普遍市民同專家都認為呢單案有好多疑點，譬如：
*香港嘅屍體焚化爐用量好高，人死咗之後，一般要排隊等好耐，先始有得火化，「所謂」陳彥霖條屍，好快就化咗灰，講唔通，更何況啲大受爭議嘅屍體，一般會留得特別耐，以備再次驗證
*屍體全身赤裸，如果除曬衫褲先至走去自殺並唔尋常，馬宣立亦指，海水唔足以令有着衫嘅人變全裸
*驗屍報告顯示法醫「做漏嘢」，缺咗用以判斷同類屍體係唔係浸死嘅關鍵環節
*死者係游水健將，如果浸死或者跳海自殺都唔尋常
*網上流傳懷疑死者生前自拍片段，表現開朗，見唔到有自殺傾向

## 睇埋
*郭振江：另一名被部分人視為反送中運動期間被香港警察殺害嘅示威者
*香港反送中示威者被自殺或失蹤爭議
## 參考
裝修

**裝修**係將室內空間整理同佈置妥當嘅工作，同室內設計有密切關係。裝修承建商同室內設計師又各有分工同合作嘅關係。

## 初期流程
* 招標、估價、報價、議價
* 分判
* 物料採購
* 水電、泥水、止漏防水工程
* 批沙、油漆
* 牆紙、地板、打蠟
* 家具

## 裝修流程
* 清拆（門、櫃、磁磚、牆、潔具）
* 間牆
* 來去水喉 + 搭棚換外牆來去水喉
* 供電系統、燈喉、串電線、燈位、插蘇位 + 搭棚換窗
* 牆身、地台泥水
* 廚廁牆身、地台磁磚
* 廳房牆身泥水+冼灰+油漆
* 地板+地腳
* 門框及門
* 櫃、地台+ 床、廚櫃、浴室鏡櫃、燈槽
* 潔具、爐頭、抽油煙機、抽氣扇、電器
* 燈+插蘇位面蓋（電、Data、天線、燈制）
* 清潔

## 第啲意思
喺2019年香港修例風波入面，支持泛民主派嘅激進示威者將破壞唔同政見舖頭嘅行為雅稱做「裝修」。

## 參考
范托浩夫

**范托浩夫**（**Jacobus Henricus van 't Hoff**，），係荷蘭化學家，亦係頭一位諾貝爾化學獎得主，1901年攞獎。

類:荷蘭科學家
類:化學家
普魯東

**普魯東**（**Sully Prudhomme**，），係法國詩人，亦係頭一位諾貝爾文學獎得主，1901年攞獎。
朗納弗里施

**朗納弗里施**（**Ragnar Frisch**，）係挪威經濟學家，亦係頭一屆諾貝爾經濟學獎其中一位得主，1969年攞獎。

## 出面網頁

*
柴特金

**柴特金**（**Clara Zetkin**，），係德國女性社會運動家，馬克思主義者，被睇成係國際女權運動嘅先驅人物 。
比昂松

**比昂松**（**Bjørnstjerne Bjørnson**，），係挪威作家，亦係1903年諾貝爾文學獎得主。
恩尼斯達

**恩尼斯達**（，），係已經退咗休嘅西班牙足球員，司職中場，長期效力巴塞隆拿足球會，2024年10月決定退休。

## 攞過嘅獎
### 球員
;
*FIFA世界盃冠軍：2010年
*歐洲國家盃冠軍：2008年，2012年

; 巴塞隆拿
*世界冠軍球會盃冠軍：2009，2011
*歐洲聯賽冠軍盃冠軍：2005-06，2008-09，2010-11，2014-15
*歐洲超級盃冠軍：2009，2011
*西甲聯賽冠軍：1998-99，2004-05，2005-06，2008-09，2009-10，2010-11，2012-13，2014-15
*西班牙國王盃冠軍：2008-09，2011-12，2014-15
*西班牙超級盃冠軍：2005，2006，2009，2010，2011，2013

## 出面網頁
戴維利文斯通

**戴維利文斯通**（**David Livingstone**，），係英國探險家，亦係頭一位發現維多利亞瀑布同馬拉維湖嘅歐洲人。
羅伯特·密立根

**羅伯特·密立根**（**Robert Millikan**，），係美國物理學家，亦係1923年諾貝爾物理學獎得主。
吉野 (搞清楚)

**吉野**可以係：

## 地方名
; 日本
* 吉野
* 吉野郡
* 吉野郡 (岡山縣)
* 吉野町
* 吉野里町
* 吉野川市

; 台灣
* 吉安鄉，舊時叫吉野鄉
* 吉野村
* 吉野庄

## 河流
*吉野川

## 食肆
*吉野家

## 軍事
*吉野號

## 姓氏
*吉野氏，日本嘅姓氏
台慶強勢列陣

《**台慶強勢列陣**》（）係香港電視廣播有限公司製作嘅台慶特備節目，介紹52週年台慶期間嘅劇集同綜藝節目。節目由2019年9月29號到10月20號逢禮拜日晚22:30－23:00喺翡翠台播。

## 每集內容

## 出面網頁
* 台慶強勢列陣 - 主頁 - tvb.com
阿瑞尼斯

**阿瑞尼斯**（**Svante Arrhenius**，）係瑞典化學家，1903年諾貝爾化學獎得主。

## 睇埋
*阿瑞尼斯方程式

## 出面網頁
弗雷德里克帕西

**弗雷德里克帕西**（**Frédéric Passy**，），係法國經濟學家，亦係頭一屆諾貝爾和平獎其中一位得主，1901年攞獎。
類:經濟學家
類:法國人
類:諾貝爾和平獎得主
早晨，我嘅男仔

**早晨，我嘅男仔**（；）係日本HEXA DRIVE屬下嘅戀愛類遊戲，家下喺智能電話屬下嘅iOS同安卓系統先至有得玩。

呢個遊戲最先喺2017年10月2號開始做對外宣傳，同年12月11號先至對外出街賣。最先係賣日文版，而中國大陸版喺2019年4月29號先至引入。喺啱開始遊戲時，最開頭嘅「Morning Make System -sei-, Start up.」呢句令好多玩家都知。遊戲配音方面，其中主角sei係由負責配音；而背景樂同提示聲係由泉和良負責搞。成個遊戲界面係用軟件整。

佢個名喺粵語圈入面，「セイ」嘅諧音可以連音讀成「死」字，所以有時畀啲講粵語嘅人笑。不過佢喺有遊戲分級嘅國家嚟講，完全未試過將呢個遊戲搞過任何分級制度。

## 攷

## 出面網頁
* 

類:單機遊戲
類:戀愛類遊戲
類:iOS遊戲
類:Android遊戲
茂德公草堂

係中國廣東廣州一私人會所，2006年起好，喺番禺區化龍鎮近金山大道東同東二環高速邊東南角，明經村嘅YM42鄉道入面。

佢既係茂德公集團屬下嘅私人會所之一，又係廣州鄉下地區比較高卡士嘅地方。雖然佢嘅結構都係以茅屋爲主，但唔講都冇人知嘅係，佢喺廣州當地俾外界成日話佢做鄉下最高卡士嘅私家園林會所。其中，中國大陸第一間耕讀文化體驗園就座落喺呢度。

## 攷

類:廣州嘅旅遊度假村
類:廣州旅遊景點
類:番禺公園
類:廣州嘅酒店
香港壁球中心

**香港壁球中心**，香港室內體育館之一，專門玩壁球，喺中環金鐘，紅棉路二十三號，英文叫**Hong Kong Squash Centre**。行政上歸中西區。中心一九八六年十一月一號開張，歸康樂及文化事務署管。

## 出面網頁
* 官方網頁
香港仔網球及壁球中心

**香港仔網球及壁球中心**，香港室內體育館之一，亦有戶外場地，專門玩壁球、網球，喺香港仔海旁道一號，近鴨脷洲大橋，英文叫**Aberdeen Tennis and Squash Centre**。行政上歸南區。一九九九年一月十八號開張，歸康樂及文化事務署管。

## 出面網頁
* 官方網頁
北京路站

**北京路站**可以係：
* 北京路站 (廣州)：廣州地鐵6號綫嘅車站。
* 北京路站 (貴陽)：貴陽軌道交通1號綫嘅車站。
容琛兒

（，），澳門人，2019年喺澳門大學機電工程系畢業，依家周不時會喺微辣客串某啲短片，因為樣靚而畀網民叫做**清純女神**。佢仲有個細佬同佢讀同一間中學，兩姊弟讀書都好叻。

## 簡歷
容琛兒自細讀書成績已經好好，仲識彈琴。中學嗰陣時喺澳門名校陳瑞祺永援中學讀書，拎咗唔少獎學金之餘仲參加過好多大大小小嘅比賽。大學時選修機電工程，仲五次攞到紙飛機大賽冠軍，後來仲時不時喺微辣做客串。

## 參考

## 出面網頁
*
*
*
吉野

**吉野**（；）係指過去日本大和國南部一帶（而家奈良縣嘅南部）嘅地方名，廣義嘅範圍包括而家嘅吉野郡下嘅大淀町、下市町、吉野町、上北山村、川上村、黑瀧村、下北山村、天川村、十津川村、野迫川村、東吉野村、五條市南部嘅西吉野町地區同大塔町地區。狹義嘅範圍就特別係指吉野山到大峰山之間嘅山區；喺日本嘅歷史書《古事記》同《日本書紀》都有記載應神天皇同雄略天皇喺吉野狩獵嘅傳統。

## 地理

吉野位於紀伊半島中部、奈良盆地以南嘅紀伊山地之內，呢個區域裏面包括有高地、盆地、山地嘅地形，面積達到2,500平方公里。

吉野又可以分為口吉野同奧吉野，口吉野屬於吉野川流域，吉野川離開山區進入和歌山縣後即為紀之川，最終流入紀伊水道。奧吉野係大峰山以南，接連熊野地區（三重縣南部到和歌山縣東南部之間）嘅大峰山脈周邊山區，呢個區域過去亦稱為大峰，喺其中有由山伏開闢可以通往熊野嘅道路；奧吉野屬於十津川同北山川流域，呢兩條河川都係熊野川嘅支流，喺匯入熊野川之後注入熊野灘。

吉野同熊野地區都係多雨地帶，亦係經常受到颱風侵襲嘅地方。呢個地方係日本主要嘅林業地區，吉野杉同秋田杉、木曾檜合稱為日本三大美林。吉野亦係觀賞櫻花嘅著名景點，但係喺吉野最常見到嘅櫻花係山櫻，而唔係被冠上吉野地名嘅染井吉野櫻。

## 歷史
「**吉野**（吉野地方）」嘅範圍喺唔同嘅時代都有唔同。原本嘅吉野指吉野川北岸同龍門山地（高取山・龍門岳）之間嘅原野，喺某啲情況之下，石能只係指吉野山或吉野宮。隨住時間嘅流逝，佢哋已經擴展到南部嘅山區，而家指向奈良縣南部嘅吉野郡地區（包括同五條市合併嘅西吉野村・大塔村）。
間宮丈博

**間宮丈博**（；；），藝名**ゆよゆっぺ**同**DJ'TEKINA//SOMETHING**，係日本嘅男歌手同音樂家，亦係GRILLED MEAT YOUNGMANS樂隊屬下嘅成員之一，茨城縣大洗町人。2008年出道，佢曾經喺niconico動畫猛咁投稿，發佈一系列佢同VOCALOID有關嘅單曲短片而出名。

佢自創嘅音樂單曲性質，一般圍繞搖滾樂同重金屬樂為主。

## 註同攷
;註

;攷

## 出面網頁
* 
* 

類:日本男歌手
類:日本音樂家
廣州南二環高速公路

（中國高速公路代碼：**G15<small>08</small>**同**G94<small>11</small>**），廣州街坊成日嗌佢做**南二環高速**或**南二環**，係中國廣東南邊一高速公路，從廣州南沙區東涌一直到佛山南海區九江嗰邊。

## 工程
呢條高速公路喺2008年6月7號開始喐手起，2010年12月31號正式開始通車。

## 出入口同連接嘅道路

## 睇埋
*廣州西二環高速公路
*廣州北二環高速公路
*廣州東二環高速公路

## 攷
* 广州市交通基础建设30年成绩斐然 广州市政协

類:廣州嘅高速公路
類:佛山嘅高速公路
類:廣東嘅高速公路
明經

**明經**（）係中國廣州一地名，喺番禺區化龍鎮，化龍墟西南3km地方，西北靠金山大道東同東二環高速；西南靠石樓鎮潭山村；東靠茭塘西。

個村總面積8600畝，初期係廣州一貧困村，後嚟引入咗茂德公草堂、美視影城、漢林電子、廣汽傳祺等等一系列企業之後先至逐漸發展。2016年亦試過成爲廣州市第四批美麗鄉村試點區。

## 攷
* 明经村介绍
透明質酸

**透明質酸**（、），係一種由雙糖組成嘅糖胺聚糖。同其他糖胺聚糖唔一樣嘅係，透明質酸冇硫，而且係喺細胞膜而唔係高基氏體入面形成。佢亦都係細胞外基質主要成分之一。啲人整容嘅時候通常就會打呢啲透明質酸落去佢哋要改嘅部位。

## 攷

## 出面網頁
* 國際透明質酸學會
* 多糖論壇－今日透明質酸
表皮組織

**表皮組織**（），係植物最外層嘅細胞。佢嘅作用好重要，例如可以防止水嘅流失，控制氣體交換，分泌新陳代謝嘅化合物，同埋喺根部吸收水同礦物質。喺一啲好舊嘅作品入面，表皮組織畀人當係一種特殊嘅薄壁組織，但係依家嘅現代植物學已經將佢獨立睇成表皮組織。表皮組織通常係透明。而且除咗保衛細胞之外，佢係冇葉綠體。

## 攷
龍山李公祠

係中國廣東廣州一古蹟祠堂，大清年間起好，喺番禺區化龍鎮水門村西寧街1號。2011年1月21號被列為番禺區登記文物。

雖然間嘢起好嘅具體年份已經無從考證，但曾經喺1924年同埋1988年重修過。間嘢座北向南深三進，通進深23.50m，建築面積282m²。裝飾屬硬山頂，綠灰筒瓦同灰塑龍船瓦脊。

## 攷

李
類:番禺
番禺區中醫醫院

係中國廣東廣州一帶有中醫醫療、預防保健、教學科研喺埋一齊嘅三甲醫院，1958年4月創辦，喺番禺區市橋街道橋東路65、93號。

## 史
呢間醫院喺1958年4月創辦，初期時借用番禺嘅一間關帝廟嚟改做醫院，嗰時佢屬於番禺區聯合中醫院嘅門診部。直到1978年。香港嘅工商聯誼會負責出錢將呢間聯合中醫院改成市橋中醫院，重喺1984年正式掛牌。1986年5月改名做**番禺縣中醫院**兼轉辦成搞帶有中醫特色嘅全民制機構。 1994年12月由何厚鏵出錢起咗間敬賢樓。1997年3月俾廣東省中醫院管理局評審而升級成二甲醫院，重喺2013年升級成三甲醫院機構。而番禺人民醫院嘅舊址，喺2009年先至俾醫院方收返。

## 出面網頁
*

類:番禺
類:廣州三級甲等醫院
趙斗淳事件

**趙斗淳事件**（韓文：**조두순 사건**）係2008年12月喺韓國一單強姦案，犯人趙斗淳喺廁所用極其殘忍嘅手段強姦一個8歳細路囡，最後畀人判坐12年監，但係好多韓國市民都唔滿意，唔想佢再出嚟為害人間。事件後來畀人拍成電影《**許願**》。

## 事件經過
2008年12月11號朝早8點半，當時得8歲嘅細路囡娜英出門口參加學校嘅才藝表演大會，經過京畿道某一間教堂，突然畀犯人趙斗淳夾硬抱住拖入教堂廁所，趙斗淳除衫除褲之後強逼娜英就範。但係娜英頑強抵抗，激嬲咗趙斗淳而不斷畀佢掌摑、重擊同埋咬面，仲畀佢捉著個頭顱撞入馬桶水箱，性侵過程中趙斗淳仲用廁所泵吸娜英嘅屎眼，令到娜英骨盆骨折、大小腸流出體外壞死、肛門同性器官80％損壞之後暈咗。

事後為洗清犯罪證據，趙斗淳將大量凍水倒入娜英嘅體內，洗走殘留喺入面嘅精液，等到娜英喺廁所醒返，趙斗淳已經著咗草，之後先畀社區居民發現送醫，但因為傷害嚴重，娜英需要裝人工尿袋同埋以後去大小便都要人哋幫手。

## 攷

類:南韓史
類:2008年
類:性罪行
新博高速公路

（中國高速公路代碼：**G04<small>22</small>**）係中國廣東嘅一條高速公路。從韶關新豐縣城東南角嘅黃陂村開始，一直去到惠州博羅縣東邊嘅長貴村。家下佢亦係武深高速公路嘅一部份。

## 工程
呢條高速喺2015年2月11號喐手起，2018年12月28號起好兼通車。

## 出入口同連接嘅道路

## 攷

類:韶關嘅高速公路
類:惠州嘅高速公路
類:廣東嘅高速公路
增田順一

**增田順一**（；；）係日本遊戲開發者、遊戲音樂作曲家。以創作遊戲寵物小精靈系列嘅音樂而知名。

## 出面網頁
* 増田順一博客
* 
* 
*
劉依淇

（，），係澳門女藝人，2017年開始加入歡樂馬介休拍片，後嚟因為要讀書而少咗拍片，喺2020年3月離開馬介休。

## 簡歷
高中時期嘅劉依淇對演藝產生興趣，於是參演人生第一套微電影，雖然只係個配角仔，但亦令佢覺得好興奮好難忘。2016年高中畢業後，去台灣入讀國立台北教育大學，成為藝術設計科系設計組嘅學生。2017年，因為個人原因退學，重新申請報考澳門大學嘅入學面試，期間佢加入歡樂馬介休拍片。之後佢亦被澳門大學成功錄取，成為澳門大學社會科學學院傳播系學生。2018年，劉依淇參加由微博聯同YES!益思文化合辦嘅「全港校花校草選舉」比賽，係入選20強嘅參賽者當中，唯一嚟自澳門嘅參賽者，最後更大熱攞到「校花」票選第一名，做左「校花組」冠軍。

## 參考

## 出面網頁
*
*劉依淇嘅Facebook頁
馬豪海灘

**馬豪海灘**（；）係荷蘭王國一海灘，喺加勒比面向荷蘭一邊嘅聖馬田島入面。呢個海灘係因為俾外人嗌佢做世界上最崖广嘅海灘而出名。

## 世界上最崖广嘅海灘

佢之所以話佢做世界上最崖广嘅海灘，係因爲個海灘隔籬冇幾遠就係朱麗安娜公主國際機場，亦係世界上最崖广嘅機場。由於個機場啲飛機成日往返10號跑道出入，加上佢嘅10號跑道淨得2.18km長，比香港前啟德機場嘅13/31跑道重要短1.21km，所以好多時發現去到聖馬田島啲航班，都要提早喺海灘最㞘位降落。所以好多時喺海灘一帶啲旅客玩時，都見到有好大部飛機上落。睇到嘅飛機嗮士比喺啟德機場上落啲飛機重要大1.5倍。喺機場附近同周邊啲酒店，好多時啲廣播都有大聲放住朱麗安娜公主國際機場個10號跑道幾時有航班上落，嗌人提早做好準備離開。喺機場跑道附近亦有嚿警告牌嗌啲人唔好行埋去，費事俾飛機噴射出啲強勁氣流將人衝擊到海灘以外成百米嘅地方。雖然有噉嘅警告，但亦吸引咗全球各地鍾意極限刺激嘅滑浪、風帆拍檔同埋好奇人士過嚟睇下究竟。

## 攷

## 連出去

* Maho Beach Photo Gallery

類:地球之最
類:加勒比
石函李公祠

係中國廣東廣州一古蹟祠堂，大清年間起好，喺番禺區化龍鎮水門村龍門街2號。2011年1月21號被列為番禺區登記文物。

雖然間嘢起好嘅具體年份已經無從考證，但係喺2008年俾廣東省文物普查隊調查兼將佢列入咗廣東省不可移動文物名錄。

## 有關嘅書
* 廣東文化遺產 （科學出版社 編） ISBN 978-7-0303-9067-7

## 攷

李
類:番禺
張桂揚

**張桂揚**（；）係中國大陸嘅保安員，廣東韶關新豐縣人。1993年2月加入中國人民解放軍嘅83027部隊，1997年3月退伍。退伍後到咗廣州嘅越秀山做保安員，期間先後被評選做公園先進工作人士同越秀區公安分局保安管理委員會先進寶安、廣州市市政園林局優秀黨員。

2001年9月9號，張桂揚喺越秀山例行巡邏時，發現有人打劫而進行抓捕。點知喺「毓秀靈瀑」山坡一帶俾賊人當場殺死咗，終年27歲。歹徒事後被當場捉到，2004年12月16號被判處死刑。

事發後中華人民共和國民政部列佢做革命烈士。越秀山管理方2002年4月17號喺發生命案嘅位置擺咗個紀念碑。

## 攷

桂揚
類:韶關人
類:中國軍人
類:中國共產黨員
類:被殺者
勇武派

**勇武派**，又叫**勇武主義**，簡稱**勇武**（The valiant, Valiantism），係一個2010年代香港特區政府管治下香港社會出現全新政治術語，指用激進手段去爭取民主嘅派別。

## 意義
「勇武」對應英文即係「VALIANT」，意思近似「勇敢」，而指人即係「勇敢而英勇嘅戰士」，同勇士。佢會自感做「勇者」係一種社會責任、正確同埋會自豪。排除唔理智手段，佢重識得工具理性（instrumental rationality）同埋價值理性（valuerationality），即用盡政治宣傳（文宣）同所有示威、佔領方法，包括個別前線人士行為上暴力、講好多粗口同違法（部份指因為係「惡法」）行為。一面採取抗爭，一面爭取認同，為達成目的，手段最大效率化。

而家，**勇武派**常指非建制派系當中，強調「勇武抗爭」，有反抗政府同埋作戰情況。佢同傳統泛民主派或者本土派都好唔同，相對激進民主派更加「激進」。由於香港政治環境所導致，好多勇武人士都係親本土主義甚至獨立運動同埋反共（反對共產主義同埋反抗香港赤化可能性），但係又唔一定次次都咁有明顯立場，有時可能就只係針對一個政策命令，或者一宗社會事件。而且有媒體或者政客指，本地中學生、大學生同學生會都有好大關係。

不過，立場親共而有相似或更甚手法，即歸類為土共、左派社團，就同勇武派係對立。

中華人民共和國政府只回應非建制勇武派問題，話佢等同「恐怖主義」。建制組織認為，勇武會有反效果。另外，有反共報紙話親政府地下組織會介入，例子有地下黨、影子政府、「西環治港」風險。

## 例子
### 非建制行動
* 光復行動
* 佔領立法會

### 非建制組織
* 勇武前綫
* 香港民族黨

## 睇埋
* 和理非
* 民主、自由、普世價值
* 「連登文化」
* 暴動、叛亂、暴力革命
* 五毛黨、激進建制派、香港親共人士

## 參考
聖公會偉倫小學

**聖公會偉倫小學**（）係香港一間基督教男女小學，位於離島區愉景灣第十三區。

類:香港聖公會學校‎
和理非

**和理非**係香港政治術語，代表「和平、理性、非暴力」，指泛民主派嘅溫和抗爭方式，同勇武派相對。

「和理非」原先叫「**和理非非**」，由民主黨劉慧卿提倡，當中第二個「非」係指「非粗口」，不過後尾好多人都省略咗，變成而家嘅「和理非」。

喺2019年反修例運動入面，示威者都講求「和理非」同「勇武派」兩大派別團結合作。而一啲反修例活動都用「和理」嘅諧音「和你」命名，譬如「和你飛」、「和你塞」、「和你Lunch」同「和你唱」噉。

## 睇埋
*勇武派
*和你飛集會（個名嚟自「和理非」嘅諧音）

## 出面網頁
*
污水

**污水**，又叫**廢水**，係指受水質污染嘅水。現代社會一般會用污水渠收集污水，送到污水處理廠淨化，先至排去河或者海。
連登吉祥物

本頁介紹幾款連登討論區嘅吉祥物——數者皆為該網站原創之內置表情符號嘅主角，當中最出名嘅係連登豬，其次為柴犬版連登狗；佢哋隨着二次創作經常喺其他場合出現，因而廣為人知。

## 歷程
响2018年（農曆狗年期間），有兩隻分別依照柴犬以及哈士奇嚟設計嘅卡通狗登場，叫做**連登狗**（簡稱：**連狗**；英文：**LIHKG Dog**）。響2019年（農曆豬年期間），該網站推出以柴犬版連登狗為主角嘅內置電子遊戲《**Running Dog**》。

**連登豬**（簡稱：**連豬**；英文：**LIHKG Pig**）係隻粉紅色卡通豬，响2019年（農曆豬年期間）面世。

**連登鼠**（簡稱：**連鼠**；英文：**LIHKG Mouse**）以及**連登貓**（簡稱：**連貓**；英文：**LIHKG Cat**）響2020年（稍早於農曆鼠年時）出場。

**連登牛**、**連登虎**、**連登兔**、**連登龍**以及**連登蛇**分別響2021年（就嚟到農曆牛年時）、2022年（就嚟到農曆虎年時）、2022年（就嚟到農曆兔年時）、2023年（就嚟到農曆龍年時）以及2024年（就嚟到農曆蛇年時）現身。

## 影響
喺香港，响反送中運動時期，連登豬同柴犬版連登狗喺好多社運物件度，都會見到——着上身嘅、要來玩嘅、貼喺牆上面嘅……比較數者，連登豬喺文宣之中曝光得特別頻繁。又有網民用咗連登豬公仔設計「米豬連」（「米芝蓮」食字）貼紙標籤，貼喺「黃店」門口做認證，吸引「同路人」幫襯。2020年9月，油尖旺區議會通過喺節日燈飾度加入連登豬嘅方案，不過民政署唔准，結果要改設計。

## 參考

## 睇埋
* 港豬
* 路姆西
* 腦魔
* 蛇獴
* Pepe蛙
*古拉

## 網頁
*LIHKG 官方授權產品專門店|連登產品|連豬公仔|官方設計連豬系列｜連豬連牛產品
嶺南大學

**嶺南大學**，可以係：
* 嶺南大學 (廣州)，原喺廣東廣州嘅一間大學，1950年代畀被中山大學食咗，收尾中山大學入邊有搞返個嶺南（大學）學院
* 嶺南大學 (香港)，喺香港嘅一間大學，源自廣州嘅嶺南大學，由在港嘅嶺南教育擴展會1960年代籌組復辦
* 嶺南大學 (韓國)，喺韓國大邱廣域市嘅一間大學，同省港兩間嶺南大學冇拏褦
磁層

天體嘅**磁層**（**magnetosphere**）圍繞住個天體嘅一部分區域，喺嗰度帶電粒子會受到呢個天體嘅磁場影響。

## 參考資料
藝術元素

一件視藝作品可以揼散做若干個**藝術元素**（**elements of art**）。一個元素包括形狀、線條、顏色、空間、同材質呀噉，一件作品會由若干個呢啲元素組成。
北歐神話

**北歐神話**（；）係古代諾斯人（Norse；今日瑞典人同挪威人等北歐日耳曼人嘅祖先）所相信嘅神話，就算喺北歐基督教化之後仲有流傳。

同其他神話一樣，北歐嘅神話主要都係講關於唔同神靈或者其他靈體嘅故事，包括佢哋嘅經歷同埋之間嘅互動。呢啲神話嘅文獻來源，有啲係嚟自異教時代，但係亦有啲係嚟自中世紀嘅文稿。

自從17世紀以嚟，北歐神話一直都喺歐洲嘅學界有討論。經過比較唔同地方嘅神話，同埋研究每笪地方自己嘅語言歷史，學家就可以揾到北歐神話，原嚟最早可以去到。到浪漫時期期間，社會又開始對有關維京人嘅題材好有興趣，當中包括埋北歐神話。所以到依家，流行文化入面，特別係奇幻作品，都可以揾到唔少提及到北歐神話有關嘅諗頭同影像。最出名嘅例子可以睇2011–2019年嘅美國電視劇《權力遊戲》（），又或者睇2022年嘅魂系遊戲《艾爾登法環》（）。

## 宇宙觀

根據北歐神話嘅宇宙觀，所有人或者靈體都係住喺“九個世界”入面，其中樖Yggdrasil樹係喺正個中心位。喺呢個宇宙入面，啲神靈就住喺Asgard，而人就住喺Midgard，都係喺宇宙嘅中心。除咗神靈同人以外，仲有其他嘢，例如精靈同矮人等等。

好多宇宙嘅元素都係由唔同神靈代表，例如太陽用、月亮用、地球用、日頭用、同夜晚用等等。唔少傳説都有講關於唔同靈界之間嘅穿梭，而神靈亦會直接通人有相處。

個世界最先係由嘅肉體創造出嚟，而頭嗰兩個人就係。到時到候，個世界就會經過諸神黃昏（Ragnarök），神靈之間會有一次大鬥爭，不過世界最終都會重新復原。之後，個世界會有新嘅人，，嚟再成立人類世界。

對於來世嘅問題，北歐神話亦有好多故仔。有啲死咗之後會去（由女神看住）、其他就會去Valhalla（由女武神負責管）、部分甚至會畀女神芙蕾雅揀入去佢嘅野地；如果係喺海度死，就會畀女神認領、如果係童女嘅話就會由女神負責睇住。

文獻亦有提到對輪迴轉世嘅概念，而宇宙觀有好多對生、死、再復原嘅概念（包括有關諸神黃昏嘅情節），所以有學家認為神話嘅時間係輪迴嘅。

### Yggdrasil

Yggdrasil（）係北歐神話入面一樖神聖嘅巨型樹。

根據中世紀嗰陣嘅北歐人嘅信仰，Yggdrasil 唔單只巨型咁簡單，仲具有各種嘅神力，例如：
*佢係「咁多樹當中最神聖嗰樖」；
*佢係眾神每日都會去聚會嘅地方；
*佢啲樹枝同根連接住 Niflheim（北歐神話當中「原初冰凍」嘅死者之地）等好多個人界以外嘅世界；
** 其中子喺根部就有住喺度，負責管命運；
* 有一隻叫嘅郵差松鼠同埋叫嘅老鷹喺度住；
*多位重要嘅天神同絕大部份嘅人類喺諸神黃昏（Ragnarök）之後會死嗮，不過 Yggdrasil 唔會喺呢場災劫當中死亡，而且佢仲會做新世界嘅生命力嘅來源，為災劫之後嘅世界，帶嚟新嘅生命；
*有啲故仔仲將 Yggdrasil 畫成一個有心靈（識諗嘢同感受情緒）嘅物體；

### Niflheim
Niflheim（）係“九個世界”之中嘅其中一個，屬於“冰凍之地”。呢個世界嘅河同嘅井水，就係全宇宙所有河流嘅來源。

根據傳記《Gylfaginning》，Niflheim 係由界演變出嚟嘅兩個世界，另外嗰個就係（“焰火之地”）。當呢兩個世界撈埋一齊之後，就創造咗萬物，包括人類。之後，呢個焰火之地成為咗陰間，就係人生期間冇特別英勇嘅人到來世嗰陣時會住嘅地方。

## 角色

喺一開始嘅時候，神靈總共有兩大班：就係亞薩族（Æsir）同埋華納族（Vanir）。呢兩班神到之後曾經打過。到亞薩族贏咗之後，華納族嘅神歸化入埋亞薩族，組成咗一個聯合族群。

### 亞薩族群

* 奧丁（Odin）：Asgard嘅統治者，亞薩族群嘅阿頭，係「眾神之父」。佢係一位單眼、有狼同烏鴉嘅形狀、同埋成日揸住支矛嘅男神。佢代表住知識同智慧，亦有代表死同詩歌。佢曾經自己喺Yggdrasil倒樹衝咗9日，嚟追求學問。
* 弗麗嘉（Frigg）：奧丁嘅太太；佢能夠預知未來，不過仍然會守住嚟做秘密
* Baldr：奧丁同弗麗嘉嘅仔；曾經有關於自己死嘅夢，跟住之後畀殺咗，去咗Hel嘅陰間
* 女武神（Valkyrie）：一班女神，負責幫奧丁準備軍隊
* （Loki）：一位比較麻煩嘅男神
* ：陰間嘅守護者，Loki嘅女
* 托爾（Thor）：雷神，最出名成日揸住雷神之鎚
* ：托爾嘅老婆，有金頭髮同好靚

### 華納族群
* ：管海嘅大神，華納族群嘅阿頭
* 芙蕾雅：Njörðr 嘅女、Freyr 嘅細妹；負責守住部分嘅死人
* ：芙蕾雅嘅老公，佢自從失蹤咗之後，佢老婆成日都走去揾佢
* ：Njörðr 嘅仔，芙蕾雅嘅亞哥；負責管農業同天氣，好鍾意女約頓巨人 
* ：原本係Njörðr嘅二奶；負責管山，不過因為同Njörðr管嘅大海實在太遠，所以最後都係分開咗

### 其他神靈
除咗呢兩班神之外，仲有其他比較少提嘅神靈，例如：負責生蘋果嘅女神同埋佢老公、有九個亞媽嘅男神、因為對抗一隻叫芬里厄嘅狼而冇咗隻手嘅神、同埋創立今時今日嘅丹麥同荷蘭嘅神等等。

### 神靈以外
除咗神靈之外，神話亦有提到關於其他嘅生物。喺唔同嘅記載都有精靈同矮人，啲記載形容精靈做好靚同埋發光，而矮人就專係整理土地，不過佢哋兩個同啲神靈之間嘅關係就冇乜點提。仲有提嘅就包括山怪、約頓巨人、、同埋，佢哋可以係幫或者對抗啲神靈，而一般都係同命運有啲。

## 影響
喺21世紀，雖然神話嘅好多講法已經過哂時同埋畀科學推翻，不過仍然喺文化上有好大嘅影響。無論係《魔幻王國》定係《魔戒》，北歐神話到今時今日都非常之受歡迎。牛津大學嘅歐洲文學學家 Carolyne Larrington 就提出咗啲講法嚟解釋。

根據佢嘅講法，眾神之父奧丁係一位呢位有智慧同埋權力嘅帶頭人，而佢就算喺政權開始衰退嘅時候，都繼續揾盡辦法去保住自己嘅地位。佢就代表住舊時歐洲嘅父權社會，喺21世紀嘅眼光已經係out哂，而佢喺驚奇電影宇宙入面係故事冇開始亦已經過咗身。相反，有份幫佢打仗嘅嗰班女武神，就係象徵住男女平等，證明無論男女，都係能夠控制自己嘅人生。

對於男神托爾，佢喺神話裏面就比較畀人睇唔起，甚至因為佢曾經著過異裝而畀其他人同埋神笑。而佢好多時因為咁，就會好燥咁攞起佢嘅雷神之鎚。不過隨住人（或者神）大咗，佢開始學得點樣收手，比較識得同埋肯同其他人妥協，代表住一般生物必經嘅成長過程。

男神喺神話裏面係一位唔肯盲跟其他人（或者神）嘅角色，不過同時亦都會喺某啲有需要嘅時候幫返啲神靈。Larrington 認為呢個角色可以演繹做一位思想家，一定係先靠知識嚟明白呢個世界同埋做唔同嘅決定。

最後，北歐神話入面嘅諸神黃昏，好多時令觀眾諗起依家發生緊嘅全球暖化，畀佢哋自己都思考返人類喺地球所應做嘅責任，同時我哋冇信用同馬虎嘅最終後果。

## 睇埋
*奇幻
*矮人
*乂丁巨人
*《卑奧胡夫》

## 註

## 文獻
* 
* 
* 

## 攷
Valhalla

**Vahalla**（，讀音對應嘅漢字係**話哈拿**），又有譯做**英靈殿**（），係北歐神話傳說當中嘅一笪地方，畀人當係北歐神話入面嘅天堂。掌管戰爭、藝術、同死者嘅眾神之父奧丁（Odin）會命令女武神將打仗陣亡嘅英勇戰士帶嚟呢度服侍，享受永恆嘅幸福。

## 睇埋
*女武神
諸神黃昏

**諸神黃昏**（挪威文：**Ragnarök**）指嘅係北歐神話預言中嘅一場巨大劫難，會造成好多重要嘅神（奧丁、托爾、弗雷、海姆達爾等等）死亡嘅大戰同無數嘅自然浩劫。諸神黃昏之後，成個世界會沉沒喺水底。但最後世界會重新復甦，存活嘅神同兩個人類會重新建立新世界。

## 睇埋
*Yggdrasil
地磁場

**地磁場**（或geomagnetic field）係地球所形成嘅磁場，由地球內部延伸到外太空，並同太陽發出嚟嘅太陽風（一柞帶電粒子）相互作用。
女武神

**女武神**（ | ）係北歐神話入便一班善戰嘅女神，專門幫眾神之父奧丁挑選戰士。而响廿一世紀初，佢哋亦都成日出現喺奇幻作品當中。

## 傳說

喺北歐神話裏面，女武神係一班女神，勇武善戰，仲擔任「幫眾神之父奧丁（Odin）準備軍隊」嘅職責。亦有啲傳說話佢哋係奧丁嘅女。

根據中世紀北歐人嘅信仰，女武神會喺人間嗰度巡邏，並且將打仗嗰陣戰死嘅勇敢戰士嘅靈魂帶去 Valhalla（）畀呢啲戰士成為奧丁軍隊嘅一份子；喺中世紀北歐人心目中，畀女武神睇中係一種極高嘅榮譽——北歐神話相傳，畀女武神選中嘅戰士會喺 Valhalla 度受女武神嘅款待，有得盡情噉飲甜美無比嘅蜜酒，而到咗諸神黃昏（挪威文：Ragnarök，北歐神話當中一場世界末日噉嘅事件）嗰時，一眾 Valhalla 嘅戰士就會同女武神一齊跟隨奧丁上陣作戰。

喺北歐神話裏面，又有傳說話極光係女武神嘅盾同護甲所反射嘅光。

## 文藝

歐美地區傳統上有唔少文藝作品描繪女武神。

*女武神歌劇
*女武神嘅騎行

## 睇埋
*天使
*極光

## 引咗
眼動追蹤

**眼動追蹤**（）係指用一啲架生監察住一個人嘅眼珠嘅郁動，係認知心理學同神經科學等領域上對視知覺嘅研究當中常用嘅一種方法。
## 相關課題

*視覺
*注意
## 睇埋
*心理實驗
*Metaverse
視藝設計原則

**視藝設計原則**（）係指藝術界一柞有關「要點先可以令幅作品受歡迎」嘅諗法。
## 構圖

一幅畫作嘅構圖（visual composition）係指嗰幅畫當中唔同物件嘅位置，包括咗每件物件相對個框嘅位置以及彼此之間嘅相對位置。一幅畫嘅表面上由畫家加落去嘅顏色會結合形成各種嘅物件同特性，例如：
*線、
*形狀、
*肌理，指物件表面嘅觸感、同埋
*空間－物件所霸嘅空間（正空間）同物件之間嘅空間（負空間）... 等等；
呢啲特性決定睇畫嘅人對「幅畫入面有啲乜嘢物體」嘅判斷，而畫家做嘅嘢就係諗藝術元素嘅位置要點安排，並且賦予幅作品結構同埋表達佢嘅意圖。

以荷蘭畫家維梅爾（Johannes Vermeer）嘅其中一幅出名作品《畫畫嘅藝術》（The Art of Painting；附圖）為例，《畫畫嘅藝術》個構圖簡單講如下：圖中主要有**塊[[緙織壁毯|掛毯]]**、**畫家**同**模特兒**三件物件，呢幾件物件都係分別由某一柞有顏色嘅點點組成；當中個畫家線條上大致成垂直（線），佔嘅空間大致成一個四方形（形狀），佢著住件衫望落似布質（肌理），佢同個模特兒之間有一定嘅空位（空間），位置上喺塊掛毯之後同個模特兒之前（相對第啲元素嘅位置），離右邊界距離大約係成幅畫闊度嘅 1/3（相對於個框嘅位置）。

## 透視

## 睇埋
*圖像設計
*電腦圖像詞彙表

## 攷
生成藝術

**生成藝術**（；）係指局部或者完全由**自主系統**（autonomous system）創造嘅藝術，當中「自主系統」係指一啲非人類、但一定程度上曉做決策嘅系統，呢個系統係由一位藝術家為咗要整一件生成藝術品而整嘅。

舉個例說明，想像有位藝術家，佢寫咗個電腦程式，個電腦程式行咗之後會產生一幅影像，嗰幅影像係個藝術家有意整嘅（佢對編程有返咁上下熟，知道呢個程式行咗會出幅噉嘅圖）－呢幅影像就係一件生成藝術作品。

## 概念

對生成藝術嘅討論好多時以演算法藝術做中心，但查實生成藝術唔只限於演算法藝術：一位藝術家可以創造一個生物性或者化學性嘅系統，並且有意噉要個系統創造一幅藝術作品；喺呢啲情況下，位藝術家做緊嘅嘢定義上依然算係生成藝術－用電腦程式生成藝術嘅演算法藝術只係生成藝術嘅一種。

## 影響

生成藝術引起咗廿一世紀藝術界對人工智能（AI）等課題嘅思考：有研究生成藝術嘅學者就以演算法藝術（algorithmic art；用電腦程式整藝術品嘅做法）為例，佢哋指出，當一個程式有返咁上下複雜－有成千上萬行碼－嗰陣，人往往會冇能力完全預測個程式嘅運作結果；假如一個生成藝術家寫咗個複雜嘅程式，而個程式創出咗一幅佢意料之外嘅作品，噉幅作品應該算係由位藝術家創造嘅，定算係由個程式創造嘅呢？而如果幅作品係由個程式創造嘅，噉個程式算唔算係展現緊類似人噉嘅智能？

呢類問題勾起咗藝術界同人工智能領域等嘅專家嘅合作同辯論。

## 睇埋
*電腦圖像
*運算創意
*複雜系統

## 參考

*Oliver, Grau (2003). ''Virtual Art: From Illusion to Immersion'' (MIT Press/Leonardo Book Series). Cambridge, Massachusetts: The MIT Press. .
*Wands, Bruce (2006). *Art of the Digital Age*, London: Thames & Hudson. .
*Matt, Pearson. *[http://zenbullets.com/blog/?page_id=799 Generative art : a practical guide using processing]*. Manning 2011.
*http://www.verostko.com/epigenet.html"Epigenetic Painting:Software as Genotype", Roman Verostko(International Symposium on Electronic Art, Utrecht, 1988); *Leonardo*, 23:1,1990, pp.&nbsp; 17–23.

## 攷

## 拎
*Playing with Time A conversation between Will Wright and Brian Eno on generative creation.
*Off Book: Generative Art - Computers, Data, and Humanity  Documentary produced by Off Book.
*Thomas Dreher: History of Computer Art, chap.III.2, IV.3, VIII.1.
娛樂大家

**娛樂大家**可以係：
* 《娛樂大家 (電視節目)》，香港無綫電視喺2019-2020年推出嘅遊戲節目
** 《娛樂大家10點半》，上面個節目嘅第三輯，形式同之前兩輯有啲唔同
* 《娛樂大家 (專輯)》，香港歌手梁詠琪喺2004年推出嘅專輯

## 睇埋
*大娛樂家
陳永昌

**陳永昌**可以係：
 
* ，大明政治人物，永樂四年進士
* ，大清政治人物，光緒廿一年進士
* ，臺灣政治人物
* 陳永昌 (香港)，香港藝人
梁智鴻

**梁智鴻**（，），外號「金刀梁」，係香港外科醫生同政治人物，做過香港大學校務委員會主席、香港行政會議成員、香港立法局同臨時立法會、香港立法會醫學界功能界別議員同埋醫院管理局主席。

## 個人榮譽
### 勳銜
* 英帝國官佐勳章（OBE）（1991年）
* 太平紳士（1993年）
* 金紫荊星章（2001年）
* 大紫荊勳章（2010年）

### 學術榮譽
* 香港大學名譽大學院士（2001年）
* 香港大學名譽科學博士（2006年）
* 香港城市大學榮譽社會科學博士（2019年）

## 屋企
* 老頭：梁金齡，1930年代名醫
* 細佬：梁智仁，骨科醫生
* 老婆：馮令儀，放射治療醫生
* 仔女：三名

## 攷

## 出面網頁

* 
* 梁智鴻醫生 Dr. LEONG CHE HUNG - 醫德網

類:香港醫生
類:香港建制派人士
類:前香港立法會議員
類:前香港立法局議員
類:香港城市大學榮譽博士
類:香港大學名譽博士
類:香港大學名譽大學院士
類:東華學院榮譽院士
類:前匯點成員
類:香港大學舊生
類:聖若瑟書院舊生
智鴻
維港文化匯

**維港文化匯**（**Victoria Dockside**）係香港九龍一座摩天樓，喺尖沙嘴梳士巴利道18號，高66層。

維港文化匯原址先後係藍煙囪貨倉碼頭同新世界中心，2012年開始重建，2019年起好。

維港文化匯分成五大部份：
*K11人文購物藝術館（K11 Musea）：商場部份，獨立建築，共10層
*K11寓館（K11 Artus）：服務式住宅部份，獨立建築，共14層
*K11辦公大樓（K11 Atelier）：寫字樓部份，佔15層（喺7-21樓）
*香港瑰麗酒店（Rosewood Hotel Hong Kong）：酒店部份，佔17層（24-40樓）
*香港瑰麗府邸（Rosewood Residences Hong Kong）：酒店式公寓部份，佔19層（43-52樓、54-64樓）
足球小將

《**足球小將**》（，），係高橋陽一創作嘅日本漫畫，作品喺1981年開始連載，喺日本同世界各地都廣為人知，故事講述足球技術高超嘅少年大空翼從小學六年級開始到進入職業足球壇之後所發生嘅故事。包括續作在内，全系列漫畫喺世界累積發行量已經超過8000萬冊。

## 譯名
電視動畫喺香港TVB譯名做《**足球小將**》，大部分角色都有香港化嘅譯名，例如戴志偉、麥泰來、林源三、歐陽健威、司徒早苗、小志強、澤田德、石崎樑等等；2018年，日本集英社要求要統一譯名，2019年喺ViuTV播出嘅電視動畫譯名做《**隊長小翼**》，所有角色都用日本原名。

## 電視動畫
* 
*:日本播放日期：1983年10月13號 - 1986年3月27號

* 
*:日本播放日期：1994年10月21號 - 1995年12月22號

*  
*:日本播放日期：2001年10月7號 - 2002年10月6號

*  
*:日本播放日期：2018年4月3號 - 2019年4月1號

## 電影
* 
*:日本上映日期：1985年7月13號
* 
*:日本上映日期：1985年12月21號
* 
*:日本上映日期：1986年3月15號
* 
*:日本上映日期：1986年7月12號 
* 
*:日本上映日期：1994年12月

## 參考
吳良好

**吳良好**（），人稱「西裝大王」，香港企業家，中國人民政治協商會議全國委員會香港地區委員、全國政協常委、香港福建社團聯會榮譽主席，天成國際（前身「金威集團」，）榮譽主席（由2015年6月29號，職務屬榮譽性質，冇執行職能）。之前亦做過天成國際嘅非執行董事、執行董事同主席。

## 屋企
* 阿仔吳志龍

## 個人榮譽
* 太平紳士（2007年）
* 銅紫荊星章（官方：冇頒過；天成國際：2010年）
* 銀紫荊星章（官方：2011年；天成國際：2016年）
* 金紫荊星章（2017年）

## 部分公職
* 第十四屆全國政協委員特邀香港人士
* 中國和平統一促進會香港總會首席顧問
*香港再出發大聯盟發起人
*兩岸和平發展聯合總會第五屆名譽主席、第四屆榮譽顧問
*香港福建社團聯會主席
*香港中華文化總會榮譽會長
*香港北京社團總會第一屆理事會名譽會長

## 政治立場
吳良好作為親中陣營人士，除咗係全國政協常委之外，平日亦不時發表一啲親中言論。

例如，喺2015年中，佢曾經參與聯署支持當時喺831框架之下，高提名門檻嘅特首普選方案。

喺2021年3月，北京全國政協未經香港人、泛民主派同意或者事先諮詢，審議（之後通過）311決定大幅度削減立法會直選議席數目同比例，同時設立政治審查制度嘅時候，佢就曾經發言，聲稱《香港國家安全法》通過當日，有唔少人走上街頭高舉五星紅旗、流淚慶祝，又話年初二喺車公廟求嘅籤，都比唔上國安法呢支上上籤，仲話愛國就一定要愛中國共產黨。不過，《明報》當日嘅報道，就翻查《國安法》通過之後第二日，唔少香港泛民主派支持者喺警方反對遊行下仍然上街示威，以「反對國安惡法，堅持五大訴求」為主題。

佢又有份贊助慶祝中國65週年嘅官方國慶晚會。

## 選舉經歷

2016年，佢有份提名林鄭月娥參與2017年香港行政長官選舉。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 攷

## 出面網頁
* 顧問 | Advisors—顧問 2019－2021，民主建港協進聯盟

類:全國政協香港委員
類:香港建制派人士

良好
尖沙嘴反緊急法遊行

**尖沙嘴反緊急法遊行**，係2019年10月12號由香港民間人士發起嘅一次反逃犯條例修訂公眾遊行，無申請過「不反對通知書」。遊行路線由尖沙嘴鐘樓行到深水埗運動場。呢次遊行估計有1萬人參加。
廢除惡法獨立調查重組警隊大遊行

**廢除惡法獨立調查重組警隊大遊行**，係2019年10月20號香港一次反逃犯條例修訂嘅公眾遊行，本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員何秀蘭、何俊仁、梁國雄同民陣副召集人陳皓桓宣佈以個人名義接辦，由尖沙嘴梳士巴利花園行到西九龍站，亦有部份人繼續行到旺角同深水埗。主辦單位估計有超過35萬人參加。

遊行期間，警方喺尖沙嘴清場嗰陣，用水炮車向九龍清真寺門口射藍色催淚水，引起好大批評，行政長官林鄭月娥同警務處處長盧偉聰第二日入寺道歉。
反極權反緊急法大遊行

**反極權反緊急法大遊行**，係2019年10月6號由香港民間人士發起嘅一次反逃犯條例修訂公眾遊行，無申請過「不反對通知書」。遊行路線分開兩條：香港島路線由銅鑼灣軒尼詩道崇光百貨行到中環遮打道，九龍路線由尖沙嘴梳士巴利花園行到深水埗楓樹街遊樂場。呢次遊行估計有幾萬人參加。

## 睇埋
*深水埗的士撞人案
香港人權民主法案集氣大會

**香港人權民主法案集氣大會**係2019年10月14號一次反逃犯條例修訂集會，喺中環遮打花園搞，促請美國國會盡快審議《香港人權與民主法案》。主辦單位宣稱有13萬人參加，警方就話高峰期有2.52萬人。
廖倬竩

**廖倬竩**（，）係香港無綫電視女藝人，亦係《2019年度香港小姐競選》嘅十強佳麗。

## 簡歷
廖倬竩喺香港出世，2019年開始選美《2019年度香港小姐競選》，成為9號佳麗，最後打入至10強。選後加入無綫電視。佢自2020-2021年喺明珠台財經節目《股市直擊》做，自2022年開始做《港生活·港享受》主持。

2026年，廖倬竩同其他五十位藝人喺無綫電視參加選美歌唱大賽《魔音女團》。

## 演出
### 電視節目（[[無綫電視]]）
*2019年：《2019年度香港小姐競選》參選佳麗，9號，最後十強
*2021年：《東張西望》主持
*2026年：《魔音女團》參加者

## 參考

## 出面網頁
* 2019香港小姐競選 - 9號　廖倬竩 Ivy Liu - 佳麗檔案 - tvb.com
*
*
匯知中學

**萬鈞匯知中學**（）係香港一間由直資男女子中學，喺新界西貢區調景嶺勤學里2號，由萬鈞教育機構（前稱匯知教育機構）喺2003年創校。

## 出名舊生
*林芊妤：香港女藝人
*郭奕芯：香港女演員
*陳熙蕊：香港女藝人
謝采芝

**謝采芝**（，）係香港女藝人，2019年度香港小姐競選入選五強，參選後加入無綫電視。

## 演出
### 電視劇（[[無綫電視]]）

2024.       愛. 回家之開心速遞。     韓國电台記者

2024         黑色月光 .                          安妮

### 綜藝節目（[[無綫電視]]）

2024       年初一花車巡遊匯演

## 出面網頁
* 2019香港小姐競選 - 10號　謝采芝 Fefe Tse - 佳麗檔案 - tvb.com
* 
*
黃潔恩 (澳門)

（，），係澳門女藝人，中學時喺利馬竇中學讀書，後來16歳畀星探發掘而做咗模特，2016年，21歳嘅佢喺澳門格蘭披治大賽車做賽車女郎，因為出眾嘅靚樣同甜到漏嘅笑容而令到好多人識得佢。2017年，喺澳門聖若瑟大學教育系畢業嘅佢冇去教書，反而轉行加入澳門娛樂品牌歡樂馬介休去拍片，喺2020年3月嗰陣同馬介休完約，諗住向煮嘢食嗰方面發展。2020年10月30號生日當日宣布懷孕，然後喺2021年頭生咗個B女。2021年5月25號舉行婚禮。

## 攷

## 出面網頁
*
*
視覺系統

**視覺系統**（）係指中央神經系統裏面負責處理視覺資訊（眼所探測到嘅光）嘅部份。

喺人同多數哺乳類當中：
*光會通過眼角膜射落去對光敏感、位於隻眼最後嘅視網膜（retina）嗰度。
*視網膜上有感光細胞（photoreceptive cell；一塊人類視網膜上有上億粒感光細胞）會按接收到嘅光嘅物理特性（強度同顏色等）嚟決定射乜嘢訊號：例如有啲感光細胞淨係會對藍色光有反應，所以如果呢柞細胞有射訊號，個腦就可以知道隻眼實係接收到藍色光；又有啲感光細胞射訊號嘅頻率會視乎收到嘅光嘅強度而定，所以個腦可以透過觀察呢啲訊號嘅頻率得知隻眼睇到嘅光嘅強度。
*呢啲訊號會經視神經（optic nerve）上腦，目的地係位於枕葉後方嘅視覺皮層（visual cortex）－視覺皮層係成塊大腦皮層（大腦最外面嗰浸組織）嘅視覺資訊中心，負責處理個腦收到嘅視覺訊號，而視覺皮層病變可以搞到個人就算對眼好地地都盲。

一般嚟講，人嘅視覺系統會對電磁波譜當中波長喺 370 至 730 納米之間嘅電磁波（EM wave）有反應－呢啲電磁波係所謂嘅可見光。不過一個人睇得到乜嘢電磁波可以受年齡等因素影響，例如有研究發現，佢哋研究樣本當中嘅細路可以睇得到大人睇唔到、波長得嗰 340 納米嘅紫外光。

## 主要部份

視覺系統最重要嘅部份有以下呢啲：
*眼：具有多個幫手將光轉化成腦解讀到嘅神經訊號嘅器官。
**眼角膜（cornea）：位於隻眼最前，負責將光引導去視網膜嗰度。
**視網膜（retina）：上面有感光細胞，會將光轉化成神經訊號，神經訊號嘅特性會隨接收到嘅光嘅特性變化。
*視筋（optic nerve）：位於視網膜後面，幫手將訊號轉上腦，途中訊號會經過多個腦區。
*丘腦（thalamus）：位於腦幹（brain stem）對上嘅一個腦區，會幫手將各種感官嚟嘅訊號轉介去專門處理嗰種訊號嘅大腦皮層區域嗰度－包括將視覺訊號轉介去視覺皮層。
*視覺皮層（visual cortex；詳情可以睇下面）：位於大腦皮層嘅枕葉後方，負責做多種視知覺相關嘅資訊處理。視覺皮層又有得再細分做多個子區域，每個子區域都負責處理唔同類嘅視覺資訊。

### 兩大過程
視覺系統對感光細胞傳出嘅資訊嘅處理可以分做兩大種：
*由下至上過程（bottom-up process）：感官會客觀噉將佢哋收到嘅資訊傳上去個腦嗰度，俾個腦知道外界有乜。
*由上至下過程（top-down process）：個腦會按自身嘅目的，控制同指揮感官以及點樣處理感官資訊，例如係按自己想睇乜而移動對眼，影響對眼睇到乜。

不專注視盲（inattentional blindness）係由上至下過程嘅一個出名例子。喺一份 1975 年做嘅研究當中，有幾個研究者搵咗班受試者返嚟，叫佢哋睇一段兩隊人喺度打籃球嘅短片，跟住要求班受試者係噉數住「邊隊傳咗幾多次波」等要佢哋望實個波先睇得到嘅資訊；中途段片有個人會著住一件大猩猩嘅衫行過，結果發現，有成大約 50% 嘅受試者好專心噉喺度數嘢，事後問返佢哋，佢哋完全冇留意到有人著住大猩猩衫行過（因為「不專注」而睇唔到一啲嘢）－呢個實驗顯示咗，人對視覺資訊嘅處理唔係純粹客觀，而係會受到佢哋做緊啲乜或者諗緊啲乜影響，展示咗由上至下過程。

## 感光細胞

感光細胞（photoreceptor cell）係負責做視覺感官轉導（sensory transduction；指將一種感官刺激轉化做第樣嘢嘅過程）嘅一種細胞，會接收隻眼所探測到嘅光，再按啲光嘅特性決定射點樣嘅訊號－將「光」呢種刺激轉化做「神經活動」。

一個正常大人塊視網膜當中有上億粒感光細胞，而感光細胞嘅所在地就係視覺感官轉導發生嘅地區。感光細胞可以細分做視桿細胞（rod cell；一個正常大人視網膜有大約 1 億 2,000 萬粒）同視錐細胞（cone cell；一個正常大人視網膜有大約 600 萬粒）兩種，前者對光嘅敏感度高啲，方便喺光唔夠嘅情況（四周圍好黑）嗰陣睇嘢，而後者雖然對光嘅敏感度低啲（所以喺周圍黑嗰時會失效），但能夠分辨顏色－視錐細胞有得按對乜嘢色有反應再細分做三大種，每種色嘅可見光喺三種視錐細胞當中引起嘅反應都唔同，令個腦可以靠睇三種視錐細胞分別嘅活動，嚟判斷眼前物件係乜色。喺某啲人當中，塊視網膜可能因為遺傳等嘅原因，搞到某啲視錐細胞少咗啲甚至冇嗮－呢啲人就會唔能夠分辨某啲顏色，而呢種情況就係所謂嘅色盲（color blindness）。

## 視覺皮層

視覺皮層（visual cortex）係大腦皮層嘅視覺資訊中心，位於成塊大腦皮層最近後尾枕嗰忽。視覺皮層同視網膜之間有大量嘅視覺神經，呢啲神經會將視網膜所收到嘅資訊（經過丘腦等嘅腦區）傳上去視覺皮層嗰度，等視覺皮層可以對呢啲資訊作出分析。視覺皮層可以細分做幾橛，每橛有唔同功能：
*主要視覺皮層（primary visual cortex，V1）負責直接由丘腦等嘅轉介性腦區（將感官資訊轉介去相關腦區嘅腦區）嗰度接收訊號輸入；V1 對於有意識噉處理視覺資訊嚟講零舍重要－研究發現，V1 受損嘅病人好多時會出現盲視（blindsight）嘅現象，個病人會（例如）能夠喺行路嗰陣避開自己身前嘅障礙物，但就唔能夠有意識噉講出自己眼前有啲乜（同時佢哋喺語言能力上冇異常），即係話佢哋個腦能夠一定程度上處理視覺資訊，但唔能夠有意識噉知道啲資訊嘅內容。
*視覺 V2 區（visual area V2）會由 V1 嗰度接收強嘅單向訊號，而且同 V3、V4、同 V5 等再深啲嘅視覺區域有強烈嘅連繫；V2 嘅細胞對睇到嘅物件嘅方向敏感，而且亦都會區分顏色同物件嘅郁動；
*V1、V2、同 V3 合稱做「早期視覺區」（early visual area），因為科學界曾經認為佢哋主要係做由下至上過程，但廿一世紀初嘅研究指，呢幾個區仲會支援由上至下過程。例如有研究試過噉做：研究員一路要一班受試者做要用到心像（mental imagery；指喺腦入面想像一啲視覺資訊，但嗰啲資訊並唔存在喺周圍環境當中，所以心像係一個由上至下過程）嘅作業，一路用架生監察住受試者 V1、V2、同 V3 嘅活動；結果發現，佢哋可以靠淨係睇呢啲腦區嘅活動，分辨得到個受試者喺度想像緊邊一個影像－即係話呢幾個區會幫手做由上至下嘅過程。

## 雙流假說

雙流假說（two-streams hypothesis）係一個描述神經系統點處理一種感官資訊嘅假說。根據描述視覺系統嘅雙流假說，視覺皮層會向第啲腦區傳訊號，而呢啲訊號流可以分做兩大流－**[[人體解剖學方位|腹側]]流**（ventral stream）同埋**[[人體解剖學方位|背側]]流**（dorsal stream）：
*腹側流會將訊號傳去顳葉（temporal lobe；近頭殼兩側嘅腦葉）同邊緣系統（limbic system）嗰度，其中一樣邊緣系統管嘅嘢係情緒，腹側流訊號帶有「睇到嘅物件係乜」（What）嘅資訊，令到個人曉對睇到嘅物件起適當嘅情緒反應（例如見到獵食者要識驚）；而腹側流相關嘅腦區受損會搞到病人認物件有困難；
*背側流會將訊號傳去頂葉（parietal lobe；近頭殼頂嗰笪腦葉）等嘅腦區嗰度，當中頂葉最主要係負責控制身體嘅郁動，而背側流嘅訊號帶有「睇到嘅物件喺乜位置」（Where）嘅資訊，頂葉等嘅腦區會運用呢啲資訊，引導個身體作出適當嘅郁動（例如避開對眼見到嘅障礙物）。

## 睇埋
*視覺

## 參攷
視覺皮層

**視覺皮層**（）係大腦皮層負責處理視覺訊息嗰忽，位於枕葉後方。
## 概論
喺人同多數哺乳類當中，光會通過眼角膜射落去對光敏感、位於隻眼最後嘅視網膜（retina）嗰度。視網膜上有感光細胞（photoreceptive cell；一塊人類視網膜上有上億粒感光細胞）會按接收到嘅光嘅物理特性（強度同顏色等）嚟決定射乜嘢訊號：例如有啲感光細胞淨係會對藍色光有反應，所以如果呢柞細胞有射訊號，個腦就可以知道隻眼實係接收到藍色光；又有啲感光細胞射訊號嘅頻率會視乎收到嘅光嘅強度而定，所以個腦可以透過觀察呢啲訊號嘅頻率得知隻眼睇到嘅光嘅強度。呢啲訊號會經視神經（optic nerve）上腦，目的地係位於枕葉（occipital lobe）後方嘅視覺皮層（visual cortex）－視覺皮層係成塊大腦皮層（cerebral cortex；大腦最外面嗰浸組織）嘅視覺資訊中心，負責處理個腦收到嘅視覺訊號，而視覺皮層病變可以搞到個人就算對眼好地地都盲。

一般嚟講，人嘅視覺系統會對電磁波譜當中波長喺 370 至 730 納米之間嘅電磁波（electromagnetic wave）有反應－呢啲電磁波係所謂嘅可見光（visible light）。不過一個人睇得到乜嘢電磁波可以受年齡等因素影響，例如有研究發現，佢哋研究樣本當中嘅細路可以睇得到大人睇唔到、波長得嗰 340 納米嘅紫外光。

## 主要部份
視覺系統最重要嘅部份有以下呢啲：
*眼：具有多個幫手將光轉化成腦解讀到嘅神經訊號嘅器官。
**眼角膜（cornea）：位於隻眼最前，負責將光引導去視網膜嗰度。
**視網膜（retina）：上面有感光細胞，會將光轉化成神經訊號，神經訊號嘅特性會隨接收到嘅光嘅特性變化。
*視筋（optic nerve）：位於視網膜後面，幫手將訊號轉上腦，途中訊號會經過多個腦區。
*丘腦（thalamus）：位於腦幹（brain stem）對上嘅一個腦區，會幫手將各種感官嚟嘅訊號轉介去專門處理嗰種訊號嘅大腦皮層區域嗰度－包括將視覺訊號轉介去視覺皮層。
*視覺皮層（visual cortex；詳情可以睇下面）：位於大腦皮層嘅枕葉後方，負責做多種視知覺相關嘅資訊處理。視覺皮層又有得再細分做多個子區域，每個子區域都負責處理唔同類嘅視覺資訊。

## 睇埋
*視覺

## 攷
香港聯繫匯率制度

**香港聯繫匯率制度**（**Linked exchange rate system in Hong Kong**）係一個令港紙同美元之間有接近固定匯率嘅制度。

同固定匯率唔同，聯繫匯率設有上限同下限，而家定響7.75-7.85港元兌1美元，透過發鈔銀行嘅套戥活動令匯率維持區間範圍，唔使香港金融管理局（角色等同中央銀行）出手干預。
培靈奮興大會

**培靈奮興大會**係香港華人基督教聯會1995年開始每年舉辦嘅基督教聚會，透過資深講員深入講解《聖經》，目的係加深信徒對自己信仰嘅根基。咁多年嚟都一直由華人擔任講員，近年都係安排由11月1號至7號，一連七晚喺尖沙嘴浸信會舉行。

## 歷屆聚會

## 出面網頁
*第28屆培靈奮興大會
*香港華人基督教聯會 培靈奮興大會
視網膜

**視網膜**（**retina**）係眼嘅一部份，位於隻眼最後，上面有感光細胞，會將光轉化成神經訊號。
視神經

**視筋**，又叫**眼系**、**視神經**，係指位於視網膜後面啲神經，幫手將訊號轉上腦，途中訊號會經過多個腦區。

## 考
大腦皮層

**大腦皮層**（ ）係人同第啲哺乳類動物嘅大腦最外嗰浸神經組織，當中神經組織係指由神經元同膠質細胞組成嘅組織。人嘅大腦皮層主要由六層嘅新皮層組成，由中央縱裂分做左腦同右腦。

除咗一啲個腦極細嘅小型哺乳類之外，哺乳類動物嘅大腦皮層表面都好皺。呢點令到大腦皮層喺容量受頭殼限制下得以表面積最大化，容納盡可能多嘅神經元，令處理資訊嘅能力最大化。因為大腦皮層嘅資訊處理能力咁龐大，佢係成個中央神經系統裡便最大嘅神經訊號整合中心，對感知、注意力、記憶、語言同意識等嘅認知功能嚟講不可或缺。
## 解剖特性

大腦皮層呢浸生物組織，覆蓋住大腦雙球表面嘅外層，大腦皮層嘅表面並唔平坦，有稱為腦回嘅凸位同埋稱為腦溝嘅凹位。人腦嘅大腦皮層大約有 2 至 3-4 毫米咁厚，質量約莫佔咗成個腦嘅 40% ，其中大約有 140 至 160 億粒神經元。喺大腦皮層當中，六層嘅新皮層佔咗 90% 而淨低嗰 10% 就係由三四層咁厚嘅異型皮質組成。

新皮層可以分做好多唔同區，唔同區負責嘅功能都唔同，例如視覺皮層近後尾枕，專門負責管控視覺相關嘅資訊處理。據估計，皮層表面嘅面積有約莫三分之二嘅都係隱沒咗喺腦溝入便嘅，當中島葉係完全隱藏喺表面以下嘅。

### 腦摺
大腦皮層表面有好多摺，反映塊大腦皮層有高度嘅摺疊，呢啲摺疊係向內嘅，就算喺中央縱裂內部嘅皮層表面都搵得到。大腦皮層凸起嘅位置叫腦回，而凹落去嘅位就叫腦溝，呢啲凹凸位令到腦顱裡便可以容納更多嘅神經組織。若果將人腦嘅大腦皮層攤平，每個大腦半球嘅面積約莫有成 0.12 平方米咁大，而且大部份人類以外嘅哺乳類動物，大腦皮層都有摺疊現象。





## 腦葉分區

按照廿一世紀嘅神經科學，大腦皮層可以分做四大腦葉：
*額葉：四大腦葉最近額頭嗰一個（**額**葉）。額葉具有多種功能，對於有意識嘅行為控制同計劃嚟講零舍重要，詳情可以睇管控功能方面嘅嘢：
**主要運動皮質管制行路等自主性嘅身體郁動。
**額葉能夠根據自身現時嘅行動預測將來嘅結果，亦都幫手壓抑一啲喺社交上唔受接納嘅行為，例如係當一個人喺社交場合嗰時，佢塊額葉嘅活動會幫手壓抑嗰個人當眾𢯎籮柚（一種社交上唔禮貌嘅行為）嘅衝動；研究表明，額葉有病變或者有過度活躍症（ADHD；會令額葉活動過低）嘅人好多時會唔識得喺社交場合做適當嘅行為。
*頂葉：位於大腦嘅最頂，係四大腦葉當中最近頭殼頂嗰一個（**頂**葉）。頂葉其中一樣最出名嘅功能係體覺（指處理**身體邊啲部份俾邊啲物件掂住**等由皮膚表面探測嘅資訊或者有關體內狀態嘅資訊）：頂葉會由丘腦嗰度接收唔同種類嘅感官資訊（由眼嗰度嚟嘅視覺資訊、由耳仔嚟嘅聽覺資訊、由條脷嚟嘅味覺資訊... 等等），並且將呢啲資訊結合埋一齊。頂葉有多個腦區幫手處理呢啲資訊，包括係喺正中央溝嘅後面、負責處理體覺資訊嘅感覺運動皮層。
*枕葉：位於大腦嘅最後端，係四大腦葉當中最近後尾**枕**嗰一個。枕葉出咗名係大腦嘅視覺中心：視覺泛指一個認知系統對光嘅感應；人等嘅多種動物有眼呢種感官，眼塊視網膜上嘅感光細胞會感應入咗眼嘅光，並且向個腦射訊號，話俾個腦知感應到啲點樣（顏色同光度等）嘅光；喺四大腦葉當中，枕葉同眼之間嘅連繫零舍強。
*顳葉：位於其餘三個腦葉下端嘅位置，位置上近耳仔。神經科學研究表明，顳葉上側、後側同外側等多個部份都會參與高層嘅聽覺資訊處理：耳仔會將收到外界資訊傳送到去顳葉嘅主要聽覺皮層嗰度，主要聽覺皮層會係噉咦處理吓啲資訊，並且初步噉將啲資訊詮釋同歸類（例如聽到某啲聲之後初步噉斷定啲聲係語言定係第啲類型嘅聲），然後塊主要聽覺皮層就會將唔同類嘅聽覺資訊傳去唔同嘅次要聽覺皮層嗰度。

## 睇埋
*人腦
*大腦
*神經解剖學
*神經心理學
*智能神經科學

## 參考
註釋：

詞彙：

引用來源：

## 外拎

*主要視覺皮層
毛漢

**毛漢**（），係香港印度協會嘅前主席，亦係傳媒人褚簡寧嘅阿哥。

2019年10月20號反修例遊行嗰陣，毛漢行經九龍清真寺門口畀警方水炮車射中。佢譴責警方無理由用水炮車射市民，提出正式嘅投訴。

## 參考
*毛漢譴責警方無合理原因用水炮車傷市民　作出正式投訴
梁維特

**梁維特**（**Leong Vai Tac**，）係澳門特別行政區前經濟財政司司長，祖籍廣東省雲浮市，澳門出世，加拿大窩打老大學數學系學士。

類:澳門特別行政區主要官員
類:澳門區人大代表‎
類:窩打老大學舊生
類:祖籍雲浮
維特
陳海帆

**陳海帆**（**Chan Hoi Fan Sonia**，）係澳門特別行政區行政法務司司長，廣州出世，祖籍廣東東莞。

## 屋企
陳海帆已婚，有兩名亞仔。

## 學歷
* 1986年：中山大學法學士
* 1990年至1992年：葡萄牙里斯本大學修讀葡語及法律課程
* 2000年：人民大學刑法學碩士

## 仕途
* 1994年至1998年：身份證明局刑事紀錄處處長
* 1998年至2010年：身份證明局副局長
* 2007年至2014年：個人資料保護辦公室主任

類:澳門特別行政區主要官員
類:祖籍東莞
海帆
梁晃維

**梁晃維**（，），係香港泛民主派社會運動、學生運動人士、第六屆中西區前任區議員（觀龍選區），伊利沙伯中學畢業，香港大學生物醫學系學生，亦係前香港大學學生會內務副會長同時事委員會主席。

## 政途
2019年，梁晃維受反送中運動影響，投身中西區觀龍選區嘅地區工作，喺第6屆香港區議會選舉挑戰時任區議員民建聯楊開永，結果佢以五成得票率（3195票）鍊贏對手楊開永，順利當選。2020年，佢參選第7屆香港立法會選舉嘅香港島選區地區直選，但因反對香港國家安全法，而畀選舉主任取消資格，2021年，佢因為泛民主派35+初選案，而被控「串謀顛覆國家政權」罪，被還柙到而家，4月尾劈炮。

類:香港社會運動人士
彭家浩

**彭家浩**（，），中韓混血兒，係香港泛民主派社會運動人士，中西區西環 (選區)前往議員，維協前成員，香港大學政治及公共行政學系畢業生，曾任香港大學學生會評議會時事委員會署理主席、香港大學學生會外務副會長，阿哥彭卓棋亦係前任區議員。

## 政途
2019年，彭家浩受香港修例風波影響，開始投身中西區西環選區嘅地區工作，並喺第6屆香港區議會選舉挑戰時任區議員民建聯張國鈞，結果佢以3289票成功當選，2020年，因應《香港國安法》通過，佢首先退出維協，之後李永財、何致宏、周世傑都跟埋佢退出維協。

2021年，佢同彭卓棋有份參與2021年香港區議員宣誓，結果佢宣誓有效，得以繼續做區議員，2023年完成任期。
葉錦龍

**葉錦龍**（，），係香港社區政治組織西飛力召集人、區諾軒議員助理，第六屆中西區區議會前任議員（石塘咀選區）。

## 政途
葉錦龍2007年喺英皇書院畢業，自2015年投身中西區石塘咀選區嘅地區工作，喺第5屆香港區議會選舉挑戰時任區議員新論壇陳財喜，攞到1336票，未能當選。四年後喺第6屆香港區議會選舉再度挑戰，結果以五成半得票率成功鍊贏陳財喜，順利當選。

## 事件
### [[香港民主派區議員辭職潮]]
2021年7月頭，佢宣布劈炮，唔撈區議員一職。

## 參考
黃永志

**黃永志**（，），係香港泛民主派人士（前任社會民主連線副秘書長）、第六屆中西區區議會前任議員（西營盤選區）。

佢先後喺聖保羅書院同香港中文大學政治與行政學系畢業，做過香港中文大學學生會會長同香港專上學生聯會代表會主席。佢亦曾經做過前立法會議員梁國雄、劉小麗嘅助理。

2010年，黃永志用「大專2012」成員名義參選第4屆香港立法會地方選區補選（泛民主派叫「五區公投」）九龍西選區，最後落選，輸畀黃毓民。

黃永志喺2019年投身中西區西營盤選區嘅地區工作，喺第6屆香港區議會選舉挑戰民建聯劉天正（盧懿杏徒弟），最後以2734票（五成半得票率）鍊贏劉天正，2021年7月頭宣布劈炮，唔撈區議員一職。
伍凱欣

**伍凱欣**（，），係香港民主黨副主席，中西區區議會東華選區前任議員。

伍凱欣參選過2011年區議會選舉中西區堅摩選區同2015年區議會選舉中西區水街選區，最後都落選。其中喺2015年香港區議會選舉，佢攞到1619票。

到2017年，伍凱欣係喺區議會補選，佢參選中西區東華選區，最後當選。佢喺2019年區議會選舉競逐連任，結果佢亦都以2403票當選，打贏民建聯張嘉恩，成功冧莊，2021年7月頭宣布劈炮，唔撈區議員一職。

## 參考


## 出面網頁
* 
* 
* 

類:嘉諾撒聖心書院舊生
張啟昕

**張啟昕**（，）係香港中西區區議會正街前任區議員，香港民主黨員同土地正義聯盟成員。

張啟昕喺香港中文大學體育運動科學系畢業，之後讀國立臺灣大學地理環境資源學研究所碩士。佢之後返香港做民主黨區議員許智峯同立法會議員單仲偕嘅助理，自2015年投身中西區正街選區嘅地區工作，喺第5屆香港區議會選舉挑戰時任建制派區議員李志恆失敗，喺第6屆香港區議會選舉再度挑戰，結果擊敗李志恆當選，2021年7月10號劈炮唔撈，結束區議員生涯。

## 參考資料

## 出面網頁
* 
* 
*
金鑽璽

**金鑽璽**（）係香港寫字樓，喺九龍旺角彌敦道703-705號，高20層，由德祥地產發展，之後賣畀資本策略再拆售，2014年入伙。
胡社生行

**胡社生行**（）係香港寫字樓，喺九龍旺角彌敦道655號，高26層，由合和實業創辦人胡應湘阿爸胡忠起，用咗胡忠阿爸胡社生個名命名。大廈1966年起好，係嗰時區內最高建築，圓碟形嘅頂樓開咗香港頭一間旋轉餐廳。餐廳1980年代改做酒樓，再喺1996年後改做寫字樓。
官塘工業中心

**官塘工業中心**（）係香港工業大廈，喺九龍觀塘觀塘道436-484號，分四期，高13層，1978-1980年入伙。
One Midtown

**One Midtown**（）係香港工業大廈，喺新界荃灣海盛路11號，由會德豐發展，高36層，2012年入伙。
德高中心

**德高中心**（）係香港工業大廈，喺新界荃灣德士古道126-140號，高23層，1981年入伙。

德高中心舊時叫**品質工業大廈**（），因為係上市公司品質國際嘅總部而有呢個名。
九龍灣工業中心

**九龍灣工業中心**（）係香港工業大廈，喺九龍九龍灣宏開道15號，由寶光實業發展，高11層，1986年入伙。
赤草站

**赤草站**（；），規劃同施工期間嗌過**鄧村站**（；），係廣州地鐵嘅車站，2018年12月28號開通，喺從化區太平鎮神岡嘅廣從北路段入面，鄧村同菜地塱之間（逸泉山莊西南角，105國道嘅K2501+880標記位）。

## 結構
### 外觀

同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。
### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有2個，喺月台範圍入面。而廁所同母嬰室喺站廳收費區入面近東南偏南邊牆邊範圍，其中母嬰室喺廁所嘅女廁門口隔籬。
#### 打掂

#### 打橫

### 站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個島式月台，喺廣從北路鄧村東北角近逸泉山莊西南角隔籬嘅105國道上空。

不過，由於實行咗快慢綫，兩綫嘅列車行嘅軌道都唔同。按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。不過嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站。

喺呢個站東邊有三條交叉渡綫響度，每條軌道之間各一個。其中月台前邊嗰兩條交叉渡綫係畀慢車因臨時停車避咗快車後開出時或每日慢車尾班車收車返入鄧村車輛段用。而兩個月台之間嗰條交叉渡綫除咗係每日慢車尾班車收車返入鄧村車輛段用之外，亦可以喺突發事件情況下用到，嗰時專門畀喺赤草站以東北啲車站出冬瓜豆腐時，啲車會攞呢個站做總站，屆時去從化市區或城郊一帶嘅需要轉乘其它交通工具。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有3個出入口，分别係A同B、C。

## 頭尾班車信息同配線圖
}

▼神岡站
|}

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。不過嗰時工程名攞咗**鄧村站**。

### 施工

*2014年6月16號，主綫從呢個站到江埔嘅區間正式開挖。
*2017年3月31號，呢個站到江埔嘅盾構區間雙綫貫通。
*2017年4月6號，車站正式封頂。
*2017年9月28號，呢個站正式搞掂主體結構施工，開始進入機電安裝階段。
*2017年11月1號，主綫嘅供電系統Ⅱ標項目部喺呢個站開搞。
*2017年11月18號朝早，主綫從神岡到呢個站之間嘅高架樑框架貫通後，主綫從化段嘅高架全部貫通。
*2017年11月21號，新和到呢個站之間嘅環網電纜正式鋪好。
*2017年12月9號，喺鄧村停車場附近嘅（８０＋１５０＋８０）ｍ大跨度連續鋼構橋成功貫通。
*2018年3月29號晏晝，鄧村站嘅牽引牽引混合變電所成功搞掂一次性送電同熱滑成功。同日廣州市民政局開始向全社會徵集主綫啲站名，呢個站改名做赤草站。
*2018年5月16號凌晨，呢個站到江埔區間成功搞掂一次性送電。
*2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
*2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
*2018年6月22號深夜，呢個站到新太區間嘅牵引降壓混合變電所順利搞掂一次性送電。
*2018年7月27號，車站主體結構順利通過驗收。
*2018年8月8號丑時，馬瀝到呢個站之間嘅接觸軌順利通過咗冷滑試驗。
*2018年8月13號，14號綫主綫啲車正式開始喺馬瀝到呢個站嘅主綫高架段搞熱滑試驗。
*2018年8月15號，隨住馬瀝到呢個站之間正式三權移交，路線亦開始入咗營運前調試階段。亦確定咗主綫喺同年12月28號開通。
*2018年9月14號，主綫啲列車正式喺新和到呢個站之間搞高速調試。
*2018年10月30號，車站正式三權移交。
*2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況
呢個站主要畀喺神岡地區附近嘅鄧村、菜地塱、赤草住啲村民同逸泉山莊、碧桂園荔山雅筑啲小區居民出入為主。

## 附近嘅建築同景區

### 住宅小區
*逸泉山莊
*碧桂園荔山雅筑
### 村落
*菜地塱村
*鄧村
*赤草村
### 酒店
*逸泉國際大酒店
### 學校
*神岡第二中學

## 註同攷

;註

;攷

## 上一站·下一站
萃峯

**萃峯**（）係香港私人樓，喺香港島灣仔活道28號，高42層，由麗新集團、美國國際集團發展，2011年10月入伙。
IPlace

**iPlace**（）係香港工業大廈，喺新界葵涌青山公路葵涌段301-305號，由金朝陽集團發展同拆售，高23層，2017年入伙。
唯一大廈

**唯一大廈**（）係香港工業大廈，喺九龍土瓜灣土瓜灣道66號，高13層，1973年入伙。

1990年10月26號，唯一大廈冧簷篷，搞到6死7傷。
葉氏化工大廈

**葉氏化工大廈**（），前名**葉氏恒昌大廈**，係香港工業大廈，喺新界粉嶺業暢街13號，由葉氏化工發展，高6層，1990年入伙。
忠利集團大廈

**忠利集團大廈**（），原名**先施保險大廈**，係香港寫字樓，喺香港島灣仔皇后大道東6-10號，高19層，1968年入伙，2013年翻新。
戰術

**戰術**（）係一個達成某啲策略性目的嘅行動：喺場一對一嘅對局當中，雙方都有若干個可能採取嘅行動，其中一個行動係所謂嘅戰術（用嚟達到短期目的嘅實質行動），而策略係指其中一方對於「整體嚟講，應該點樣達到目的」嘅宏觀計劃，例如家陣有個玩家玩緊一隻射擊遊戲（或者一個士兵打緊仗），佢嘅計劃係「盡可能喺對手留意唔到嗰陣移到對手側面，並且進行側擊」，而當佢喺某個時間地點撞到一個對手，佢採取嘅行動係「移去對手側面，進行側擊」－嗰個計劃係佢嘅策略，而嗰個行動就係佢嘅戰術。一個策略會講明行動者有啲乜戰術要用，以及呢啲戰術分別要喺乜嘢時候使用。
## 睇埋
*軍事戰術
*策略
感光細胞

**感光細胞**係一種負責做視覺感官轉導（指將一種感官刺激轉化做第樣嘢嘅過程）嘅細胞，會接收隻眼所探測到嘅光，再按啲光嘅特性射訊號－將光呢種刺激轉化做神經活動。

## 睇埋
*視覺
*神經編碼

## 參考
唐琳玲法院偷拍案

**唐琳玲法院偷拍案**係一單香港法庭內旁聽人士違法拍攝案件，涉案人係**唐琳玲**。最後，佢被控刑事藐視法庭同定罪，係香港首宗庭內影相而被定罪案例。

2018年5月，當時唐氏35歲，係中國大陸人，鄉下浙江紹興，化名**唐琳**。原本2015年時佢有香港身分證可有條件留港，未係香港永久性居民，同時持有港澳通行證，報稱因工作關係要成日出入大陸同香港，但此後遭政府收返佢個「香港」身份同踢返大陸。。佢母語係普通話，但聲稱會講英文。

唐琳玲因旁聽香港高等法院審訊期間違規拍攝俾人捉到，法庭檢控佢但係佢無交50000蚊保釋金，同報假資料而被拘捕，經審訊後，最終被判監7日，須支付訟費197,260港元。雖然同日走得，但係唐返大陸之後至今一直未畀錢，最後香港納稅人埋單。

## 註


## 參考
光復香港，時代革命

「**光復香港，時代革命**」()（ / ），係香港本土派倡議嘅一個社會運動口號。

## 史
呢句口號喺2016年，本土民主前線發言人梁天琦參選第5屆香港立法會新界東地方選區補選嗰陣頭一次提出。佢話任何年齡人士都可以革新同改變，就係「時代革命」。同年第6屆香港立法會選舉，青年新政亦有用「光復香港，時代革命」作為競選口號。

到2019年，因應《逃犯條例修訂草案》爭議造成反送中逆權運動，過程中衍生出一系列事件，造成社運升級，香港人重新提出「光復香港，時代革命」口號，引起全世界（包括西方世界）關注。前端傳媒總編輯張潔平表示，個口號係強化行動同革命願望，並指出「香港人要將香港，成為香港人嘅香港」，但係左派（親中派）表示反對。

前香港特別行政區行政長官董建華、親政府派人士、中共黨媒（《環球時報》、新華社）話，口號同香港獨立運動有關，係挑戰「一國兩制」原則。

2020年7月2號，亦即係中華人民共和國香港特別行政區維護國家安全法實施嘅第三日，香港特區政府發聲明話：「光復香港，時代革命」口號有港獨同顛覆國家政權嘅意思。

## 變種

*「**驅逐共黨，光復香港**」：意思係想光復香港嘅話，就要擺脫中共對香港嘅干預。
*「**康復香港，時代抗疫**」：2020年頭，香港爆發武肺疫情，抗爭者改編「光復香港，時代革命」口號自勉，希望香港可以盡快成功抗擊疫情。

## 政府回應
2020年7月2日，有報章引述香港警務處消息話，由於「光復香港、時代革命」口號出自本土民主前線前發言人梁天琦喺參加2016年立法會新界東地方選區補選時嘅競選口號，而佢過往曾經提出「港獨」、「香港國」等倡議，所以喺遊行現場或者公眾地方例如商場大嗌呢個口號，會被視為違反《港區國安法》（甚至乎《港區維護國安條例》亦都適用）。

## 睇埋
*反修例運動常用抗議口號

## 參考

類:香港本土主義
四色定理

**四色定理**或者**四色地圖定理**（，或）係一個數學定理。指只需要4種顏色，就可以填補平面上所有有限區域，鄰接之間唔會撞色，而且唔使用更多顏色。可以將定理應用到地圖上，即係話，任何無外飛地嘅地圖都可以用唔多過四種顏色嚟染色，而且唔會有兩個鄰接嘅地區用同一隻色。鄰接嚟講兩個地區一定要有一段邊界黐住先叫鄰接，淨係一點黐住係唔計嘅，例如右圖左下角嘅部分，黃色同綠色嘅區域係鄰接，綠色同紅色都係，但係黃色同紅色就唔鄰接。

## 參考
曾國衞

**曾國衞**（，），亦係前香港政府政制及內地事務局局長，兼任候選人資格審查委員會官守成員，入境事務處前處長。佢老婆係香港海關頭一位女關長何珮珊。

## 經歷
曾國衞早年讀東莞同鄉會方樹泉學校同埋佛教大雄中學。嗰時嘅佢無心讀書，搞到成績超差。其後喺高中被一個經濟科老師引起咗佢嘅讀書興趣，於是開始畀心機讀書，喺第二次參加香港高等程度會考入面攞到2A3B嘅成績入香港中文大學，1986年喺新聞及傳播學系畢業，仲同後來《頭條日報》助理總編輯劉國業做同學。

1987年4月加入入境事務處任職助理入境事務主任，至2016年4月5號接替退休前休假嘅陳國基升任該處處長。

2020年4月22號，曾國衞畀國務院根據行政長官林鄭月娥嘅提名同建議任命為政制及內地事務局局長，接替被免職後平調接任公務員事務局局長嘅原局長聶德權。

## 屋企
曾國衞老婆係香港海關首位女副關長何珮珊。兩人喺2003年至2004年借調保安局期間喺辦公室朝夕相對，漸生情愫。兩人喺2007年結婚，當時曾國衞派駐北京，由何珮珊一腳踢籌備婚禮，婚後一直各有各忙，冇蜜月旅行，亦冇計劃生細路。

## 部分公職
*大灣區共同家園青年公益基金顧問

## 攷

類:前香港政府官員
類:香港中文大學舊生
國衞
白韞六

**白韞六**（，）係香港前廉政專員、入境事務處前處長，亦喺香港足球總會做過好短時間嘅獨立董事，祖籍福建泉州安溪。

## 攷

## 出面網頁
* 1973 年級勤社 | 香港培正同學會

類:廉政專員 (香港)
類:香港足球界人士
類:倫敦國王學院舊生
類:柏克萊加州大學舊生
類:香港中文大學舊生
類:香港培正中學舊生
類:祖籍福建
韞六
鄧炳強

**鄧炳強**（，）係香港政府保安局現任局長，兼任候選人資格審查委員會、區議會資格審查委員會官守成員。佢曾經做過香港警務處處長，係出嗮名嘅「鷹派」。

## 生平
鄧炳強自稱喺西環長大。1987年喺香港中文大學畢業，跟住加入皇家香港警察任職督察，駐守過刑事調查工作、國際聯絡事務同埋行動指揮等多個單位。2006年至2008年被借調去法國里昂嘅國際刑警組織秘書處出任刑事專項主任，並喺任內擢升爲國際刑警有組織犯罪及暴力罪案組主管。

鄧炳強喺2007年晉升爲高級警司，2012年晉升爲總警司，2015年晉升爲助理警務處長，出任港島總區指揮官同埋主管人事部。2017年晉升爲高級助理警務處長，並獲委任爲行動處處長。2018年獲委任爲警務處副處長，成為警務處「二哥」，接替退休嘅副處長劉業成，11月24號生效。

2019年11月19號，中華人民共和國國務院依照《基本法》嘅有關規定，並根據行政長官林鄭月娥嘅提名同建議，任命鄧炳強接替盧偉聰出任警務處處長。

2020年8月7號，美國財政部宣佈制裁十一位破壞香港自治嘅官員，其中就有鄧炳強。

2021年2月獲頒授行政長官公共服務獎狀。

2021年6月23號，國務院再根據行政長官林鄭月娥嘅提名同建議任命鄧炳強爲保安局局長，同月25號公佈同生效，同時免去原警務處處長職務，由警務處原副處長蕭澤頤接任。

2024年1月，香港政府重新啟動《基本法》第23條立法工作，同時成立咗「反駁隊」去反駁被當局認為係「抹黑」或者「惡意攻擊」嘅資訊，由鄧炳強擔任「反駁隊隊長」。

## 屋企
升旗易得道引述街坊報料，獨家聲稱鄧炳強老竇1960年代喺大坑李陞小學附近賣白粉，官方並無就此評論。

## 爭議
因應香港警察反修例運動期間嘅問題同其他執法爭議，鄧炳強好多時候都要回應傳媒，而佢嘅言論，特別係攻擊示威者同傳媒嘅言論，亦引起咗一啲爭議。另外，佢亦曾經指控美國政府，話佢哋係影響香港安全嘅外國勢力。

### 擔任元朗警區指揮官時期
2012至2014年，鄧任職元朗警區指揮官時，檔嘢醜事諸多，例如「白粉當鹽案」（有人報警話發現毒品海洛英而警方求其當係鹽而馬虎了事或特登放生毒販）、「警員運毒案」（一個當咗差廿三年嘅元朗八鄉分區巡邏小隊陳姓警員由深圳過關去香港時被海關揾到渠帶着毒品K仔）及「小桃園farewell party」（鄧同當地成班掌權鄉紳喺小桃園海鮮酒家食晚餐嘅合照曝光而顯示雙方關係千絲萬縷）。

### 涉嫌干預教大講師學術自主
2020年4月27號，鄧炳強向香港教育大學校長張仁良發信，要求跟進佢哋嘅講師蔡俊威2019年喺港台節目《左右紅藍綠》上，有關警方圍攻理大嘅言論，聲稱蔡俊威挑動仇警情緒。

有關言論引起公眾廣泛批評，民主黨立法會議員許智峯發信畀公務員事務局要求跟進鄧炳強嘅行為。高教公民指責佢公然侵犯學術自由同院校自主，又發起「一人一信 支持蔡俊威」行動，要求張公正處理蔡嘅個案，守護學術自由同院校自主，同時亦呼籲全香港巿民參與聯署。另外，香港9間大學學生會亦發起聯合聲明，譴責香港警察粗暴干預學術自由。

### 被新聞界同高等教育界等人士批評無理指控傳媒
喺2021年4月15號，鄧炳強唔點名批評壹傳媒「誤導、炒作」，引用似是而非嘅民調研究，結果引起社會嘩然，新聞界，高等教育界同社運人士都有唔少人批評佢嘅言論。

香港記者協會晚上發聲明譴責，指佢喺毫無實質證據下「大放厥詞」，向傳媒作出無理指控，要求佢收回有關言論。記協又反駁，香港傳媒過去發表嘅民調，大多數由獨立機構發表，認為公眾有能力判斷呢啲民調有冇公信力。記協又提到，警察喺反修例風波入面，持續暴力對待前線記者，而鄧炳強亦無信守承諾，調查舊年（2020年）5月一單有關警務人員，喺山東街要求記者踎低同對佢哋噴射胡椒噴劑嘅事件，形容鄧炳強嘅發言係進一步抹黑傳媒、形同喺傷口上灑鹽，嚴重破壞雙方關係，要求警方停止踩踏同埋傷害新聞業界。香港大學法律學院首席講師張達明指，執法人員、特別係鄧炳強作為紀律部隊首長，係更加要嚴守無罪假定原則，要去講實際證據，鄧炳強嘅言論畀人觀感係未審先判。民權觀察發言人沈偉男亦批評鄧炳強嘅言論非常唔理想，釐清傳媒作為第四權，有監察政府施政嘅天職，香港重視新聞自由，傳媒工作者理應喺唔受恐懼嘅情況下監察政府。香港浸會大學新聞系高級講師呂秉權認為，鄧炳強嘅言論係預先準備，潛台詞就係「傳媒危害國家安全」，傳媒喺文明地方向來都百花齊放，應該容許有唔同風格嘅傳媒存在，並以事實為基礎作報道。《蘋果日報》總編輯羅偉光回應話，作為執法部門首長發表針對傳媒嘅言論，係典型推卸責任嘅講法，認為傳媒挑起所謂仇恨、分化，令人質疑係咪要畫更多紅線，日後更嚴厲打壓傳媒。

## 參考

## 出面網頁

* GovHK GovHK 香港政府一站通：保安局局長 鄧炳強, PDSM 
* 行政會議 - 行政會議成員 - 保安局局長 鄧炳強
* 

類:前香港警務處處長
類:香港中文大學舊生
炳強
奔跑吧兄弟

**《奔跑吧兄弟》**（粵語口語譯做**跑啦兄弟**）又叫**跑男**，係中國浙江衛視同韓國SBS電視台一齊搞嘅真人騷，原版係韓國《Running Man》。玩法係跑男成員同嗰集嘅嘉賓要去唔同地方做任務，贏嗰隊或者人就會有關於最後一個任務嘅貼士或郇嘢，最後喺某一笪地方做埋最後任務。而最終嘅任務通常都用返《Running Man》嘅“撕名牌”。依家呢套節目總出咗七季，但係喺第五季因為禁韓令而開始改名叫《奔跑吧》。

## MC

*Angelababy（第一季－第九季）
*李晨（第一季－第九季）
*鄭愷（第一季－第九季）
*宋雨琦（第七季－第九季）
*黃旭熙（第七季－第九季）
*沙溢（第八季－第九季）
*蔡徐坤（第八季－第九季）

已經冇做嘅MC：
*郭麒麟（第八季）
*朱亞文（第七季）
*王彥霖（第七季）
*鄧超（第一季－第六季）
*陳赫（第一季－第六季）
*王祖藍（第一季－第六季）
*鹿晗（第三季－第六季）
*迪麗熱巴（第五季）
*王寶強（第一季）
*包貝爾（第二季）

## 參考

## 出面網頁

;官方
* 
* 
* 
* 

* 
* 
* 
*
早石修

**早石修**（，）係日本生物化學家同生理學家。

類:日本科學家‎
類:生物化學家
坦克大戰

**坦克大戰**（；），中國大陸又嗌**坦克1990**或**90坦克**，係日本南夢宮喺1985年9月9號出品同發佈嘅射擊遊戲，亦係南夢宮自1980年發佈坦克戰鬥營之後嘅後續作品。呢個遊戲喺街機、紅白機同Game Boy平台有得玩。

喺中國大陸，呢個遊戲曾經喺1990年代衍生出「煙山1989」、「煙山1990」同「導彈坦克」等三種小霸王版，成為嗰時最火爆嘅遊戲之一，喺電腦普及到家庭之後，重出現咗玩家整嘅土製版。

## 發佈日期同對應平台

## 遊戲系統
;目的
呢個遊戲主要由玩家控制自己部坦克嚟殺嗮人哋啲坦克仔。一般嚟講，喺街機版同原版都差唔多樣，不過去到GAME BOY版就變嗮。佢嘅目的係一關要殺嗮所有敵方坦克先至過關。若果半佬冇嗮命數或大本營俾敵軍炸冧嘅，直接判GAME OVER。成個遊戲冇故事情節。

;命數
命數一般有3條，其中1P係黃色，2P係綠色。遊戲雖然可以接受雙人玩，但2P唔可以直接一個開。

### 道具

## 參考


## 出面網頁
*坦克大戰影片
*坦克大戰線上遊戲
鏡湖醫院

**鏡湖醫院**（）係澳門依家嘅三間醫院之一，喺鏡湖馬路33號，亦係依家澳門歷史最悠久嘅醫院，1871年起好。

## 建設

### 第一門診

### 第二門診
### 急診部及住院樓

### 霍英東博士專科醫療大樓
***樓層分佈**

## 其他嘢

*鏡湖護理學院
*鏡湖醫院氹仔醫療中心

## 鄰近交通
鏡湖醫院附近設有兩個站，第一個係「鏡湖醫院」站，第二個係「連勝/鏡湖醫院」站。

## 出面網頁

*鏡湖醫院網站

類:澳門半島
水狀液

**水狀液**（Aqueous humour），係一種透明液體，充滿喺眼球前面，夾喺角膜同晶狀體之間，由睫狀體細胞分泌，佢嘅功用係維持眼壓同眼嘅形狀，成分同血漿類似。

## 攷

## 出面網頁
*auge
*Gross Anatomy Image
透明

喺光學入面，**透明**（英文：Transparent）即係能夠畀光穿透。透明材料可以畀人透視，即係佢哋可以畀啲圖像好清晰咁穿過佢。

## 睇埋
*
*
*
*
周文顥

（**Terence Chao Man Hou**，）係澳門男泳手，因為曾經喺唔同比賽上破咗好多澳門大會紀錄，所以畀人叫做**澳門蛙王**。佢亦喺澳門大學讀緊傳播系。

周文顥亦分別喺2015同2017年拎咗**澳門傑出運動員**。

## 攷

## 出面網頁
*周文顥嘅Facebook頁
*
不專注視盲

**不專注視盲**（）係一種注意力相關嘅現象，指人因為冇留心而完全留意唔到一啲訊息。舉個例說明，喺一份 1975 年做嘅研究當中，有幾個研究者搵咗班受試者返嚟，叫佢哋睇一段兩隊人喺度打籃球嘅短片，跟住要求班受試者係噉數住「邊隊傳咗幾多次波」等要佢哋望實個波先睇得到嘅訊息；中途段片有個人會著住一件大猩猩嘅衫行過，結果發現，有成大約 50% 嘅受試者好專心噉喺度數嘢，事後問返佢哋佢哋完全冇留意到有人著住大猩猩衫行過。

不專注視盲畀人指係顯示咗，人對視覺資訊嘅處理唔係純粹客觀，而係會受到佢哋做緊啲乜或者諗緊啲乜影響，展示咗由上至下過程。

## 攷
心像

**心像**（；）係認知功能一種，指喺個腦入面想像一啲視覺資訊，但嗰啲資訊並唔存在喺周圍環境當中。
## 睇埋
*心理旋轉
*想像
雙流假說

**雙流假說**（嚟自）係認知神經科學提到嘅假說，講緊神經系統點樣處理感官資訊嘅假說。

## 視覺雙流
根據描述視覺嘅雙流假說，腦嘅視覺皮層會向第啲腦區傳訊號，而呢啲訊號流可以分做兩大流－
***腹側流**（ventral stream）同
***背側流**（dorsal stream）。

### 腹側流
腹側流係所謂嘅**乜嘢路徑**（**"what" pathway**），係視覺皮層嘅兩條路徑之一，訊號帶有**睇到嘅物件係乜**嘅資訊。

### 背側流
背側流係所謂嘅**邊度路徑**（**"where" pathway**），係視覺皮層嘅兩條路徑之一，訊號帶有**睇到嘅物件喺乜位置**嘅資訊。

## 睇埋
*空間認知

## 參考
Madmans Esprit

**Madmans Esprit**係韓國一隊後黑金屬同埋視覺系樂隊，係主唱叫號Kyuho嘅個人solo活動。樂隊幫自己嘅風格安咗個名，叫做厭世自殺黑流行樂（Depressive Suicidal Blackened Pop），佢哋嘅音樂裡面唔淨止有黑金屬同視覺系嘅元素，重有流行曲、民謠同埋古典樂呢啲元素。

佢哋而家隸屬韓國嘅廠牌nO aUTHORITY 同埋 歐洲嘅唱片廠牌，同Dir en grey、lynch.、Sukekiyo同埋MUCC呢啲日本樂隊份屬同一廠牌。

## 創作意念
Madmans Esprit嘅意思係「狂人精神」。

佢哋嘅歌詞多數同生、死或者存在有關，甚至隱含咗「一切即一，一即一切」嘅佛家思想，同埋象徵住「永恆」、「死同再生」，「冇開始亦都冇結束」嘅銜尾蛇符號。叫號Kyuho填嘅詞，多數亦同政治或者哲學有關，佢鍾意喺歌詞嘅字裡行間收埋一啲隱藏嘅訊息。

## 而家嘅成員
*叫號Kyuho（主唱、結他手同埋負責所有嘅嘢）
*Juho（結他手）
*Somyul（結他手）
*Geon（Bass手）
*Limu（鼓手）

## 以前嘅成員
2019-2023年︰
*Arc（結他手）
*Yoel（鼓手）

## 樂團歷史
### 2010至2013年︰早排
:***Madmans Esprit**最初係由叫號Kyuho、睛彬、蘭實同滸震四個人組成，佢哋分別係擔任主唱、吉他手、Bass手同埋鼓手。
:*2011年，出咗第一隻細碟《I Just Want To Sex With You》
:*2012年，推出咗同名Demo《Madmans Esprit》，有分CD同埋錄音帶

### 2014至2017年︰去德國發展
:*2014年尾，叫號Kyuho自己包辦同推出咗大碟《Nacht》之後，搬咗去德國柏林住。
:*結他手Mario加入Madmans Esprit
:*叫號Kyuho同時亦做咗德國樂隊Human Traces嘅主唱
:*2017年8月至11月，喺德國同瑞典斯德哥爾摩開騷，為咗吸引聽眾，其中兩場係免費入場。
:*因為服兵役嚟嘅問題，叫號Kyuho 2017年嗰陣焗住要返番韓國，由於政府唔批新護照畀佢，佢亦都返唔到去德國住。

### 2018至2022年
:*2018年，Madmans Esprit換咗新一批成員。除咗主唱叫號Kyuho之外，其他嘅成員都係負責支援現場演出，包括玩開Dark Mirror ov Tragedy嘅結他手Senyt同鼓手Confyverse，重有Bass手Eun Chae，同埋同叫號Kyuho一齊玩另一隊Ms. Isohp Romatem嘅吉他手Juho。
:*2018年7月，加入咗歐洲嘅唱片廠牌
:*2018年10月1日，出咗第二隻大碟《無意識 의 意識化》
:*2018年11月21日，第一次去日本開騷

:*2019年2月17日，出咗單曲《Suicidol》
:*2019年4月13至28日，喺歐洲六個國家巡迴，包含法國、荷蘭、德國、捷克、波蘭同埋比利時 。歐巡嗰陣，由Human Traces嘅Tom Haberland擔任Bass手。
:*2019年5月4日，出咗細碟《Glorifying Suicide》

:*2019年9月，樂隊又換咗另一批支援現場演出嘅成員，除咗繼續留喺度嘅主唱叫號Kyuho同結他手Juho，新加入嘅Bass手Geon同鼓手Yeol亦都係嚟自Ms. Isohp Romatem；另外重有玩開Midian嘅新結他手Arc。
:*2019年10月17日，同時出咗《Seoul (this night is ours)》同《씨발（屌你老母）》呢兩首歌同MV，並且宣佈11月會喺台灣、日本同韓國開騷。
:*2019年12月底，樂隊為咗籌錢出「Seoul」演唱會嘅Blu-ray碟 同埋 新單曲《妄誕詩》，喺Indiegogo度搞眾籌，最終喺2020年2月21日籌到11,666歐羅，係原訂目標嘅137%。

:*2020年初，Madmans Esprit 憑《Glorifying Suicide》呢隻專輯入圍 第17屆韓國大眾音樂賞（KMA）「最優秀金屬＆硬蕊專輯」。
:*2020年2月19日，出咗單曲《자해와 해방 (自殘與解放)》
:*2020年5月30日，出咗單曲《妄誕詩》，隻碟入面收錄咗呢首歌嘅三個版本，分別係韓文版，日文版同埋將韓日文撈埋一齊嘅版本。
:*2020年10月頭，宣佈加盟廠牌nO aUTHORITY。

:*2021年1月30日，出咗單曲《백골의 정원（白骨庭院）》。
:*喺2021年3月31日發行，由金在中獻唱嘅《BREAKING DAWN》日文版MV裡面，成員叫號Kyuho同Yoel兩個都有份參演，佢地喺MV入面分別係擔任吉他手同鼓手。呢首《BREAKING DAWN》係由Hyde製作，係動畫《大貴族》嘅片頭曲。

:*2022年10月22日，出咗第三隻大碟《나는 나를 통해 우리를 보는 너를 통해 나를 본다（我透過望住我地嘅你望住自己）》

### 2023至依家
:*2023年2月27日，Madmans Esprit 發表聲明，隊band即日起由五人體制變返做叫號Kyuho嘅個人solo 活動。
:*2023年3月，Madmans Esprit 憑大碟《나는 나를 통해 우리를 보는 너를 통해 나를 본다（我透過望住我地嘅你望住自己）》攞到第20屆韓國大眾音樂賞（KMA）嘅「最優秀金屬＆硬蕊專輯」獎。

:*2023年10月16日，Madmans Esprit 公佈咗新嘅支援成員有邊個，結他手同Bass手繼續由Juho同Geon嚟做，再加上新鼓手Limu。

:*2024年2月11日至15日，樂隊一連5日喺日本池袋手刀舉行「Madmans Esprit JAPAN TOUR 2024 CHOP 5days」嘅演出，又喺2月15日推出埋單曲《墜落》。

:*2024年4月8日及9日，樂隊再次喺日本連續兩日開show。
:*2024年4月14日，宣佈加入新的結他手Somyul  (註︰即前成員Senyt)。
:*2024年8月19日，樂隊宣佈所有支援成員轉正，Madmans Esprit重新變返一隊五人樂隊，成員包括叫號Kyuho、Juho、Somyul、Geon及Limu。
:*2024年8月30日，出咗日本盤EP《5 Old Scars》
:*2024年9月10日及11日，樂隊喺日本連續兩日開show。9月10日嘅演出同DAMNED、リリカ等較知名嘅日本視覺系樂隊同台演出；9月10日同gibkiy gibkiy gibkiy一齊演出。
:*2024年10月6日至13日，喺歐洲六個國家巡迴，包含波蘭、英國、法國、德國、斯洛伐克同埋意大利 。

## 音樂作品
### 出版過嘅碟同單曲

### 唔係正式發行嘅歌

### 演唱會專輯

## 得獎紀錄

## 參考

## 出面網頁
* Madmans Esprit嘅官網
* 官方Facebook專頁
* 官方Twitter
* 官方Instagram
* 官方YouTube頻道
朱乃璋

**朱乃璋**（，）係香港政府審計署前署長，2019年至2022年在任。

## 生平
朱乃璋喺1984年加入庫務署做會計主任職系，1988年轉到核數署（主權移交後改名審計署）做核數師，2006年升做首席審計師，2010年升做助理署長，2015年升做副署長，2019年1月獲委任做審計署署長。為政府服務38年，2022年政府換屆時未獲續任，同年獲頒金紫荊星章。

## 參考
辣辣地

《**辣辣地**》係一套由澳門微辣同力報一齊整嘅網絡處境喜劇，外景喺澳門拍，2017年8月喺黑沙海灘豪宅區開鏡拜神，喺2017年10月4號開始播，每集大約得幾分鐘，原本有24集，但係後來因為效果唔好而去到第8集開始停播。

## 角色
*戴榮燊 飾 林寶堅
*陳欣 飾 林寶妮
*陳康榮 飾 雞蛋
*李天慧 飾 吳靚
*李宇軒 飾 畢祥
*霍俊邦 飾 霍景耀
*黃曉晴 飾 呂晨
*劉蘊晴 飾 李戴露
*雷苡丞 飾 老闆
*黃卓帆 飾 班長
*葉蘇霖 飾 記者
*林茂發、陸志豪 飾 不是魔術

## 攷

## 出面網頁
*【辣辣地】第一集 「總有一些東西比金錢更加重要」